text:
Ari av Rana
21.11.2017 - 16:36
Tíðindi > Samfelag & Politikkur > Landspolitikkur
Samgongusamráðingarnar millum sitandi samgongu og Miðflokkin halda fram í kvøld. Javnaðarflokkurin, Tjóðveldi og Framsókn hava fundast við Miðflokkin seinastu vikurnar, men tað er serliga seinastu dagarnar, at ferð er komin á samráðingarnar.
Miðflokkurin hevði innanhýsis fund í gjár, har nevndin, løgtingslimir og varalimir avgjørdu, at halda fram við samgongusamráðingunum.
Í gjár og í dag hava tó røddir verið frammi, sum ikki eru glaðar fyri samráðingarnar.
Sonja Jógvansdóttir, uttanflokkatingkvinna skrivaði á sínum Facebook vanga í gjár, at hon tekur frástøðu frá samráðingunum millum samgonguna og Miðflokkin. Hon helt við, at tað er “burtur úr vóni og viti” at lata Miðflokkin sleppa at seta dagsskránna í føroyskum politikki.
Í dag er tað løgtingsformaðurin, Páll á Reynatúgvu úr Tjóðveldi, sum meldar út, at honum hóvar ikki hesar samráðingarnar. Páll skrivar á Facebook vanga sínum at “Virðisgrundarlagið sampakkar ikki við politikkin hjá hesi samgonguni”. Víðari ber hann áheitan til samgonguleiðararnar at “Leggið handan bóltin deyðan og royni loysnina innanveggja”.
Men samgongusamráðingarnar halda fram í kvøld, og skulu samgonguleiðararnir avgera, um teir kunnu góðtaka tey 18 punktini, sum Miðflokkurin krevur, skal hann við í samgonguna.


c: text/html

text:
Danjal av Rana 16.04.2018 (10:47)
17 ára gamal vann mannfólkarenningina
17 ára gamli Dánjal Dahl Ljósheim vann Mannfólkarenningina, sum Hvirlan og Føroya Bjór skipaðu fyri leygardagin. Hetta er ein afturvendandi renning í Havnadali, har tað í stóran mun verður runnið eftir gøtum, á bøi og í áum heldur enn eftir vegnum.
Økið, sum runnið verður í, er nógv broytt seinastu árini. Nýggj brúgv er komin millum Havnina og Argir, vegurin í Vika er grivin upp og ósin í Sandágerði er í støðugari broyting.
Fyriskipararnir høvdu aftur í ár spent eitt net út í Sandágerði, so at luttakararnir máttu grulva nakrar metrar.
- Kortini var ferðin høg og longu aftaná smáar 23 minuttir byrjaðu menn at koma á málið, sum var hjá Wenzel. Fyrstur um málstrikuna var Dánjal Dahl Ljósheim við tíðini 22,49 minuttir og honum á baki komu sjey mans, sum runnu undir 24 minuttir. Liðkappingina vann Bragdið, skrivar Hvirlan.
Dánjal Dahl Ljósheim vann, Steffan Klein Poulsen bleiv nummar tvey við tíðini 23,27 minuttir og Magni Jóhnson Hanssen bleiv nummar trý við tíðini 23,33 minuttir.
Andrass Joensen var skjótastur av veteranunum við tíðini 23,45 minuttir, Hallur Holm kom honum á baki við tíðini 23,56 minuttir og á triðja plássið kom Hjalti Eliassen við tíðini 27,14 minuttir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Havnar Sjónleikarfelag 100 ár
08-02-2018
Hóast tað til tíðir kann virka trupult at fáa leikarar, so hevur Havnar Sjónleikarfelag tað gott í dag, sigur Karin Djurhuus, forkvinna í felagnum
Felagið hevur sett upp 153 leikir í Sjónleikarahúsinum síðan húsið bleiv bygt í 1926.
Einki skrivligt er at finna um virksemið hjá felagnum tey fyrstu árini, tí tá eingilsku hermenninir komu til Føroyar undir Seinna veraldarbardaga, tóku teir Sjónleikarahúsið, og tá teir fóru avstað aftur, fóru teir við einum skrivaraborði, og har skuldu so eisini allar gerðabøkurnar hjá Havnar Sjónleikarfelag liggja í. Leitað hevur verið eftir hesum borði, men uttan úrslit.
Umstøðurnar í dag í Sjónleikarahúsinum eru góðar, og tær blíva betri tá nýggja útbyggingin er liðug, sigur Hanna Flóvinsdóttir, nevndarlimur í Havnar Sjónleikarafelag.
Karin Djurhuus og Hanna Flóvinsdóttir eru í útvarpsstovuni og greiða frá um Havnar Sjónleikarafelag.


text:
Hvussu kann eg hjálpa borgarinum í Klaksvík?
Eg havi búð í Klaksvík nú í 3 ár, og í hesið tíð havi eg uppliva mangt og hvat, og sæð hvussu henda mentanin er ørvísið í mun til hvat eg livdi í áðrenn eg kom til Føroyar. Eg eri fødd og uppvaksin í Argentin, hettar eru 2 lond har ið himmal munur er á stórt sæð øllum, alt fra privatum fyritøkum og til ferðavinnu.
Síðan eg flutti til klaksvíkar havi eg havt samband við óteljandi ferðafólk frá øllum heimsins londum, og ja tað er positivt, eg havi ongan hitt enn ið ikki helt tað vera fantastiska flott her og tey flestu ynskja at koma aftur.
Ígjøgnum áratíggjur hava vit sæð hvussu ferðavinnan hevur vunnið seg framm í grannalondum okkara, og ja, her eisini, men ikki í somu ferð. Tað eru nógv ting ið kunnu gerðast fyri at fáa ferð á og at fáa tey ferðandi at koma aftur.
Ferðavinnan er blivin ein stór vinna runt allan heim og kastar eina óhugnaliga stóra rúgvi av peningið av sær, og at ikki at gera sær dalt av hesum vildi veri býtt, og tað eru fleiri háttir at gera hettar uppá, eitt nú at útbyggja okkara kunningarstovu og fáa eina hóskandi avtalu í lag við allar kommunurnar her í norðoyggjum so at ferðafólkið far alla neyðuga kunning um allar hentleikar ið kunnu fáa nyttu av.
Veri eg vald inn verður raðfestingin av ferðavinnuni munandi hægri.
Fólkið í føroyum er sera gávuríkt bæði innan list, mentan, hondverk og mangt annað og hettar verður brúkt nógv, men eg haldi at tað verður ikki brúkt rætt, Klaksvíkin manglar eitt listar og mentarnar hús har ið fólkið fær møguleika at frammvísa sína list, har ið møguleiki er at skapa list á staðinum, eitt tílíkt mentarnar hús hevði sjálvsagt skulla havt møguleikan at veri nýtt til fleiri endamál, eitt nú kundi tað veri eitt dansistað, biografur, konserthøll, veitsluhølið o.a.
Ja vit hava hølir í býinum ið vera brúkt til tílík endamál men eru ikki tíðarhøskandi, vit vita eisini um ymisk ítriv ið ongan góðan eiga og standa uttan høliðir, hettar hevði veri ein megnar møguleikið at hjálpt so nógvum sum gjørligt uppá ein geng.
Tosa hevur veri nógv um at gera posthúsið til eitt mentarnarhús tá ið posta flytur út, tað í sær sjálvum er gott og tað liggur í hjartanum í Klaksvíkuni. Vit mugu ikki gloyma at tað eru summi frítíðarfeløg ið ongan góðan eiga, eitt nú sjónleikara felagið manglar tíðarhóskandi høli, tey hava fingið lova betur kor í langa tíð men onki hendur her. Tað er jú eisini tosa at tey skulu savnast í post húsiðnum eftir posta er frai út har frá, Um so er at postahúsið verður brúkt til eitt tílíkt hølið er neyðugt at raðfesta tað rætt so at tað gagnast øllum, so har mugu gerast týðandi umbyggingar.
Klaksvíkin er besta stað í Føroyum og tað skal tað sjálvandi halda á við at vera. Veri eg vald inn skal eg gera alt fyri at halda fast í hesum.
Valevni á lista #E
Veronica Ruth Zapata
BA í list, snið og samskifti


text:
Sirið Stenberg og Kristin Michelsen hava í dag fingið svar uppá fyrispurning um urologi
Spyrjari: Sirið Stenberg og Kristin Michelsen
Svarari: Karsten Hansen
Spurningur:
Á tingfundi 18. februar 2015 boðaði formaðurin frá omanfyrinevnda fyrispurningi, sum er soljóðandi:
1. Hvørjar grundgevingar eru fyri at seta konsulent, sum starvast uttanlands, sum ábyrgdarhavara av urologi í Føroyum, samstundis sum serlækni í urologi frammanundan longu er settur í føroyska heilsuverkinum?
2. Hvussu nógvar vikur kann væntast, at serlæknin, sum arbeiðir sum konsulentur, verður árliga í Føroyum?
3. Hvussu metir landsstýrismaðurin, at vit kunnu liva upp til tilmælini um tíðarásetingar fyri diagnostisering og viðgerðarætlan í krabbameinsætlanini, tá ið serlæknatænastan í urologi ikki stendur borgarum í boði stóran part av árinum?
4. Hvørja ávirkan kann tað hava á sjúklingatrygdina, tá ið urologi í Føroyum skal skipast við konsulenti sum ábyrgdarhavara?
5. Kann væntast, at fleiri sjúklingar fara at verða sendir av landinum til urologiska viðgerð?
6. Hvørji atlit verða tikin, tá ið heilsuverkið skal velja viðgerðarstað uttanlands til okkara sjúklingar. Eru tað atlit til bíðitíð, góð úrslit/hagtøl fyri heilsubót ella onnur atlit?
7. Hvør fakkunnleiki hevur verið við í arbeiðinum og verið hoyrdur í sambandi við nýggju royndarskipanina av urologi, og hevur semja verið um nýggju royndarskipanina?
8. Hvussu nógv er nýggja royndarskipanin mett at kosta, og hvussu nógv verður goldið í konsulenttænastu í dag innan urologiska økið?
9. Verður tað eingin annar enn ábyrgdarhavandi serlækni av royndarverkætlanini, sum kann ávísa sjúklingar til viðgerð uttanlands?
Viðmerkingar
Fyri stuttum kunngjørdi landsstýrismaðurin í heilsumálum eina nýggja tvørgangandi 2-ára royndarskipan fyri urologi í Føroyum. Í stuttum skal tað, sambært kunningarskrivi frá landsstýrismanninum í heilsumálum, komandi tvey árini gerast ein tvørgangandi skipan millum sjúkrahúsini um urologi. Ábyrgdarhavandi fyri hesa skipan er konsulentur, sum skal vera í landinum nakrar vikur árliga. Konsulenturin er kendur í heilsuverkinum, tá ið hesin sami hevur verið konsulentur í Føroyum í nógv ár.
Sambært kunningini frá landsstýrismanninum í heilsumálum skal ein partur av skurðviðgerðunum nú fara fram á Suðuroyar Sjúkrahúsið, undankanningar og ávísar viðgerðir skulu fremjast á Klaksvíkar Sjúkrahúsi,, og Landssjúkrahúsið skal taka sær av visitatión og størru skurðviðgerðunum.
Føroyska heilsuverkið hevur útbúnan serlækna í urologi í føstum starvi. Hesin starvast á Suðuroyar Sjúkrahúsi. Tí undrar tað spyrjararnar, at man leitar sær uttanlands eftir serfrøði at vera ábyrgdarhavandi av nýggju royndarskipanini, tá ið vit hava sakkunnleikan frammanundan. Tískil sóknast undirritaðu eftir, hvørjar grundgevingar liggja til grund fyri hesum.
Tað tykist sum orðaskiftið, sum hevur verið seinastu tíðina um nýggju royndarskipanina á urologiska økinum, viðger urologi og krabbamein sum eitt. Partur av urologisku sjúklingunum hava krabbamein, men okkum kunnugt, so hevur størsti parturin ikki krabbamein, men aðrar urologiskar sjúkur. Spyrjararnir kenna tørv á at vísa á hesa samanblanding, tí tað kann gera, at orðaskiftið og viðgerðin av hesum álvarsøki annars byggir á skeivar fortreytir.
Tá ið tað kemur til krabbamein, so hava vit eitt dygdararbeiði liggjandi at taka støði í í Krabbameinsætlanini frá 2009. Millum annað stendur í Krabbameinsætlanini soleiðis:
“Krabbameinsskurðviðgerðir eiga bara at verða gjørdar í Føroyum, um tær fylgja góðkendum vegleiðingum og prinsippum hjá Heilsustýrinum og/ella altjóða tilmælum. Ber ikki til at lúka hesar treytir, eiga krabbameinsskurðviðgerðir ikki at verða gjørdar í Føroyum.
Fyri tey einstøku krabbameinssløgini eiga at verða gjørdar niðurskrivaðar heildartilgongdir, sum líkjast donsku sonevndu ”pakkaforløbunum”, men sum tó taka hædd fyri serligum føroyskum viðurskiftum. Heildartilgongdirnar skulu neyvt lýsa tey ymisku stigini í útgreinan/viðgerð og skulu áseta mest loyvdu bíðitíðir fyri einstøku stigini. Allir lutir í sjúklingagongdini skulu vera grundaðir á viðurkendar fakligar standardir og vegleiðingar. Arbeiðið eigur at fara í gongd fyrst í komandi ári og byrja við vanligastu krabbameinssløgunum. Allar viðkomandi sergreinir og sjúkrahúsleiðsla eiga at luttaka í arbeiðinum”
Grundað á tilmæltu tíðarásetingar í pakkaforløbum ørkymlar tað spyrjararnar, tá ið ætlaða royndarætlanin á urologiska økinum inniber, at vit einans hava ábyrgdarhavandi serlækna tøkan fáar vikur av árinum. Upplýst varð í tinginum, seinast munnligir spurningar vóru, at ábyrgdarhavandi urologur var í Føroyum 20 vikur árliga. Hetta ger spyrjararnar stúrnar um, hvønn týdning hetta kann fáa fyri sjúklingin, og um útlitini fyri sjúklingatrygdini kunnu versna, tá ið vit væntandi kunnu fáa uml. 8 mánaðir/32 vikur við ongum visiterandi og ábyrgdarhavandi yvirlækna. Hesin veruleiki stendur í stórari andsøgn til, at vit í dag longu hava serlækna í føstum starvi á økinum, og sum kundi røkt uppgávuna.
Okkum kunnugt er eitt pakkaforløb samansett soleiðis, at frá tí, at sjúklingurin vendir sær til lækna, til diagnosa er staðfest, skulu max. ganga 10 dagar. Aftaná hetta skulu max. ganga 24 arbeiðsdagar, til viðgerðarætlan er løgd.
Sum skilst so er nýggja royndarskipanin longu sett í verk fyri eitt tvey ára tíðarskeið. Spurningurin er tí eisini, hvør fakkunnleiki er hoyrdur í málinum, og hvørji faklig tilmæli liggja til grund fyri nýggju royndarskipanini. Somuleiðis er áhugavert at fáa lýst, um semja hevur verið um nýggju royndarskipanina.
Tað verður helst altíð soleiðis, at vit í Føroyum mugu keypa okkum sjúkraviðgerðir uttanlands. Viðgerðir gerast alsamt meira spesialiseraðar, eins og útboðið av viðgerðum legst til. Tí sóknast spyrjararnir eftir at vita, hvørjum leisti viðgerðarstøð uttanlands verða vald. Um tað eru atlit til bíðitíðir, atlit til úrslit fyri yvirlivilsi og leking, ella hvørji sjúklingaatlit verða tikin.
Spyrjararnir hava skilt royndarverkætlanina soleiðis, at tað einans verður ábyrgdarhavandi serlækni í urologi, sum kann senda fólk til sjúkraviðgerð uttanlands. Havandi í huga, at vit størsta partin av árinum ikki hava serlæknan í Føroyum, kann bíðitíðin fyri sjúklingin væntandi gerast long. Greiða má tí eisini fáast á hesum spurningi, soleiðis at tað stendur øllum púra greitt, hvar myndugleikin at ávísa av landinum liggur, tá hugsast kann, at henda royndarverkætlan frameftir kann verða nýtt sum leistur fyri aðrar sergreinar.
Á tingfundi 25. februar 2015 varð uttan atkvøðugreiðslu samtykt, at fyrispurningurin skal svarast.
Svar:
Á tingfundi 26. mars 2015 svaraði Karsten Hansen, landsstýrismaður, fyrispurninginum soleiðis:
Svar:
1. 1. Hvørjar grundgevingar eru fyri at seta konsulent, sum starvast uttanlands, sum ábyrgdarhavara av urologi í Føroyum, samstundis sum serlækni í urologi frammanundan longu er settur í føroyska heilsuverkinum?
Talan er um ein føroyskan serlækna sum hevur drúgvar royndir innan urologiska onkologi (krabbamein) – bæði í Føroyum og uttanlands. Orsøkin til at hann er valdur til at røkja starvið í royndartíðini – hóast læknin, sum røkir starvið sum almen kirurgur á Suðuroyar sjúkrahúsi, eisini er serlækni í urologi – er, at hann hevur drúgvar royndir innan onkologiska urologi í Danmark, Onglandi og Føroyum. Harumframt hevur hann frammanundan drúgvar royndir
sum ábyrgdarhavandi visiterandi yvirlækni í Danmark og er tí serstakliga vælegnaður at hava ábyrgdina sum visiterandi yvirlækni fyri hesi royndarverkætlan. Valið samsvarar eisini við tilmælið, sum landsstýrismaðurin hevur fingið frá Stýrisbólkinum fyri krabbameinsøkið, umframt einum felags tilmæli frá Landssjúkrahúsinum og Klaksvíkar sjúkrahúsi.
2. Hvussu nógvar vikur kann væntast, at serlæknin, sum arbeiðir sum konsulentur, verður árliga í Føroyum?
Ætlanin er at serlæknin saman við øðrum konsulentum verða umleið 20 vikur tilsamans í Føroyum. Seinni í mars mánaða verður gjørd formlig avtala við serlæknan. Í tann mun hann ikki er í Føroyum, kemur hann at hava regluligt talgilt samband við føroyska heilsuverkið. Talan verður sostatt um eina konsulentskipan, sum er øðrvísi og hevur eitt tættari samband við føroyska heilsuverkið enn tað sum vit eru von við.
Hvussu metir landsstýrismaðurin, at vit kunnu liva upp til tilmælini um tíðarásetingar fyri diagnostisering og viðgerðarætlan í krabbameinsætlanini, tá ið serlæknatænastan í urologi ikki stendur borgarum í boði stóran part av árinum?
Virksemið innan sergreinina urologi er í høvuðsheitum elektivt (planlagt). Ætlanin er, at skipa virksemið soleiðis at tað í átta mánaðir av árinum er dekningur í tvær vikur, og í fýra mánaðir ein vika. Ætlanin er sjálvandi ikki, at sjúklingurin skal bíða eftir lækna fyri at verða kannaður. Eftir ávísing frá kommunulækna verður sjúklingurin beinanvegin sendur til undankanningar, og úrslitið av hesum kanningum verður sent til ábygdarhavandi læknan sum visiterar víðari. Hetta verður gjørt óansæð um ábyrgdarhavandi læknin er tøkur í Føroyum ella ikki.
Eisini er ætlanin at yvirlæknin á Suðuroyar sjúkrahúsi, sum røkir starvið sum almen kirurgur og sum eisini er serlækni í urologi, verður partur av skipanini soleiðis at tað verður meira virksemi innan urologi á sjúkrahúsinum enn tað er í dag.
Landsstýrismaðurin metir, at vit við tí skipan sum verður sett í verk kunnu liva upp til tilmælini um tíðarásetingar fyri diagnostisering og viðgerðarætlan í krabbameinsætlanini. Vit skulu ikki gloyma at skipanin, sum verður sett í verk er í samsvar við tilmælið frá stýrisbólkinum sum er settur í samsvari við krabbameinsætlanina, og sum hevur til uppgávu at gera tey tilmælir sum eru neyðug fyri at vit liva upp til krabbameinsætlanina. Við øðrum orðum hevur landsstýrismaðurin fylgt tí fakliga tilmæli, sum bólkurin er komin við.
Hvørja ávirkan kann tað hava á sjúklingatrygdina, tá ið urologi í Føroyum skal skipast við konsulenti sum ábyrgdarhavara?
Sum áður nevnt, verður talan um eina konsulentskipan, sum er øðrvísi og hevur eitt tættari samband við føroyska heilsuverkið enn tað sum vit eru von við. Í tilmælinum sum er komið frá einum samdum fakligum stýrisbólki, er nevniliga hædd tikin fyri sjúklingartrygd og dygd.
Kann væntast, at fleiri sjúklingar fara at verða sendir av landinum til urologiska viðgerð?
Nei, tað kann ikki væntast at fleiri sjúklingar verða sendir av landinum til urologiska viðgerð eftir at skipanin er sett í verk. Eitt av endamálunum við royndaskipanini er, at so nógv av læknaligum arbeiði, bæði av útgreinan, viðgerð, eftirviðgerð og eftirkannan, fer fram í Føroyum sum gjørligt, og at so lítið sum yvirhøvur møguligt verður sent uttanlands.
Hvørji atlit verða tikin, tá ið heilsuverkið skal velja viðgerðarstað uttanlands til okkara sjúklingar. Eru tað atlit til bíðitíð, góð úrslit/hagtøl fyri heilsubót ella onnur atlit?
Atlitini eru sjálvsagt ein samanseting av ymiskum viðurskiftum, har t.d. dygd, trygd, úrslit og bíðitíð viga tungt, men har prísurin eisini hevur eina ávirkan á val av viðgerðarstaði.
Hvør fakkunnleiki hevur verið við í arbeiðinum og verið hoyrdur í sambandi við nyggju royndarskipanina av urologi, og hevur semja verið um nýggju royndarskipanina?
Í hesum máli hevur landsstýrismaðurin fylgt einum fakligum tilmæli frá stýrisbólkinum fyri krabbameinsøkið. Talan er um ein bólk sum fakliga er breitt samansettur. Bólkurin er mannaður við m.a. einum urologi, sum hevur drúgvar royndir við onkologi uttanlands, Landslæknanum, sum samstundis umboðar Sundhedsstyrelsen, umboð fyri Kommunulæknafelagnum og leiðandi yvirlæknanum á Medisinska Depli á Landssjúkrahúsinum. Eisini hevur formaðurin fyri Krabbameinsfelagið luttikið í stýrisbólkinum, sum einmælt hevur tilmælt at seta royndarskipanina í verk.
Áðrenn tilmælið varð latið landsstýrismanninum hevur tað verið til ummælis á sjúkrahúsunum, har m.a. kirurgiski yvirlæknin á Suðuroyar sjúkrahúsi er hoyrdur og hevur havt viðmerkingar til tilmælið. Hesar viðmerkingar eru síðani viðgjørdar av stýrisbólkinum, áðrenn endaliga tilmælið er latið landsstýrismanninum.
Hvussu nógv er nýggja royndarskipanin mett at kosta, og hvussu nógv verður goldið í konsulenttænastu í dag innan urologiska økið?
Ætlanin er at nýggja royndarskipanin ikki skal kosta meira enn tað sum økið kostar í dag. Í dag verður goldið umleið 1,5 mió. kr. um árið fyri konsulenttænastu í urologi á Landssjúkrahúsinum og Klaksvíkar sjúkrahúsi tilsamans.
Verður tað eingin annar enn ábyrgdarhavandi serlækni av royndarverkætlanini, sum kann ávísa sjúklingar til viðgerð uttanlands?
Tað er ein sera lítil partur av urologisku sjúklingunum sum hava tørv á viðgerð uttanlands. Talan verður um eina tvørgangandi skipan, sum verður samskipað millum sjúkrahúsini har allir sjúklingar við urologiskari sjúku, herundir urologiskari onkologi (krabbamein), verða ávístir til viðgerð umvegis ábyrgdarhavandi serlæknan.
Hetta verður eisini galdandi fyri teir sjúklingar, sum skulu ávísast uttanlands.
Málið avgreitt.


text:
Orð: Mikkjal á Ryggi
1. O, Guð vár, í títt halga hús
á sælum hvíludegi
vit leita saman fró og fús;
ja, góð er Harrans gleði!
Hans blíða orð oss uggar væl,
og sálin kennir seg so sæl’
á ljósum himlavegi.
2. Her vóru vit til Harran skírd,
til faðir, son og anda,
her hoyrdu vit um Harrans dýrd,
sum bjargar væl úr vanda,
sum fyrigevur alla synd,
sum opnar okkum himlagrind,
um vit hjá honum standa.
3. Til tín, algóði Guð, í trú
er hetta húsið vígað;
frá lágu lon til himlabú
lat bøn og song upp stíga
til faðir, sum oss hevur kær,
til sonin, várar syndir bar,
til halga andan blíða.
4. Í húsið her vit koma inn,
vár Guð, títt navn at æra;
upplýs tú okkum sál og sinn,
so vit ei frá tær fara;
um tung og trong gerst lívsins leið,
vit vita, tú oss gloymir ei,
men bjargar barni kæra.
5. Legg, Harri, tína signing til
tað góða, her vit læra;
lat bøn og hjartans halga yl
frá synd so okkum varða.
Styrk okkum í tí sonnu trúgv
og leið oss í títt sæla búgv
heim til tín frelsta skara.


text:
Hví ræðast vit eiturkoppar? - teir eru millum bestu ruskátarar i náttúruni
Føroyingar flestir fáa skjálvta, tá vit síggja eina yðjandi rúgvu av matmøðkum í rotnandi kjøti ella fiski. Tað sama, tá vit síggja ein trivaligan eiturkopp.
“Araknofobi” kalla tey kønu menniskjans íbornu ræðslu fyri eiturkoppum, hóast teir flestu eru væl minni enn tiltiknu fuglaeiturkopparnir.
Henda ræðsla forðar onkrum at vitja Australia, har nøkur sløg av eiturkoppum eru stórir sum ein barnanevi ella bíta so, at fólk doyggja av teirra eiturbiti.
Hvør ræðist ikki at stinga fótin í skógv á morgni ella í inniskógv um kvøldið og at verða bitin/stungin til avlívs ella til eina skundvitjan á skaðastovuna?
Afturímóti eiturkoppum í heitum londum eru okkara eiturkoppar óskaðiligir fyri fólk, tí teir eta mest skorðdýr sum flugur og onnur 6-beint smákykt.
Onkur heldur tað vera løgið, at eiturkoppar ikki eru hægri í manna metum. Hesi skordýr gera nevniliga nógv størri vistfrøðiliga nyttu, enn vit gáa um.
Vísindafólk halda, at heimsins eiturkoppar eta 800 mió tons av skordýrum um árið, t.e. dupult so stóra vekt, sum heimsins íbúgvar eta av kjøti og fiski.
Vit kunnu sostatt kalla eiturkoppar nakrar av heimsins bestu rusksavnarum. Sama kundi ivaleyst verið sagt um matmaðkar. Vit kunnu bert ímynda okkum rúgvurnar av eggjahvíta, kjøti og fiski, ið lógu í náttúruni og luktaðu í langa tíð.
Í staðin verða proteinleivdir etnar av matmøðkum eftir stuttari tíð. Ein fín loysn vistfrøðiliga. Uttan matmaðk hevði Afrika verið óbúgvandi hjá fólki og dýrum.
Eiturkoppar, alt eftir stødd, eta mest 6-beint skordýr, men í suðurlondum eisini størri dýr sum froskar, fýrbein og enntá smá súgdýr.
Vit áttu at verið eiturkoppum takksom fyri at teir taka sær av týðandi parti av reinhaldinum í náttúruni, har vistfrøðiliga javnvágini snýr seg um eiturkoppin.
Javnvágin virkar báðar vegir. Umframt at veiða, verða eiturkoppar eisini veiddir av størri dýrum. Eitt nú liva 5.000 fuglasløg av at eta eiturkopp.
Hvussu nógv tons av eiturkoppum hesir 1000-tals fuglar eta, sigur okkara kelda einki um. Men heimsins eiturkoppar klára at eta nevndu 800 mió tons av skordýrum, og verða so sjálvir etnir eitt stig longri uppi í føðiketuni av fugli.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Myndarøð úr Føroyingahavnini: Tíðarinnar tonn er farin avstað við tí mesta.
Sjálvstýri havt ársfund
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Á Vesterbrogade 17 A í Keypmannahavn liggur Føroyahúsið. Í Føroyahúsið koma føroyingar á gátt at hitta landsmenn- og kvinnur, og í hesum húsinum húsast fleiri føroysk feløg. Her er kafévirksemi, føroyskir døgverðar, dansur, konsertir og onnur tiltøk.
Í húsinum er eisini ein stovnur, sum flestu føroyingar, ið búgva ella hava búð í Danmark kenna, nevniliga sjálvsognarstovnurin, Ráðgevingin fyri føroyingar í Danmark.
Á hesi ráðgeving, hvørs spírar sóu dagsins ljós í grasrótsrørsluni í føroyska felagslívinum í Keypmannahavn heilt afturi í 1979, arbeiða tveir fast løntir sosialráðgevar. Randi Johannesen, ið hevur starvast í Ráðgevingini síðan 1984, og Morið Jacobsen, ið varð sett í starv 1. mai 2014.
Uppgáva teirra er m.a. at veita føroyingum ráðgeving og vegleiðing í mongu ymiskum viðurskiftum, ið standast av flyting og uppihaldi millum Føroyar og Danmark. M.a. í mun til S.U, bústaðartrygging, skatt, eftirløn, sjúkraviðgerð v.m.
Men hví er tað av týdningi, at vit hava eina slíka ráðgeving fyri føroyingar í Danmark? Hvør er søgan handan ráðgevingina, hvør kann koma á gátt og fáa vegleiðing og ráðgeving, hvørjar avbjóðingar hevur ráðgevingin í dagsins samfelagi, hvat er etiska grundarlag teirra, og hvørjar eru visiónirnar, ætlanirnar og dreymarnir fyri framtíðina?
Hesar spurningar við fleiri øðrum fara vit í hesi sending at varpa ljós á, tá vit hitta Randi Johannesen, sosialráðgeva og Mariannu Andreassen, sjúkrarøtarfrøðing og sosiolog, ið er nevndarlimur í óløntu trýmannanevndini fyri Ráðgevingina fyri føroyingar í Danmark.
Sissal Kampmann legði sendingina til rættis.


text:
Danjal av Rana 10.01.2018 (14:20)
Ferðsluóhapp inni á Sundi
Eitt ferðsluóhapp hendi fyri løtu síðani inni á Sundi, við omankoyringina av landsvegnum til vinnuøkið.
Ein lastbilur var í ferð við at venda inn á vinnuøkið, og mótkoyrandi ferðsla steðgaði at bíða eftir honum. Ein bilur megnaði tó ikki at steðga rættstundis og koyrdi upp í reyvina á bilinum, sum steðgaði fyri lastbilinum.
Vakthavandi á løgreglustøðini sigur, at eingin persónskaði hendi í óhappinum.
Hann sigur, at allarhelst hevur olja ella mold ligið á vegnum og tí hevur bilurin ikki megnað at steðga.
Landsverk fer nú í holt við at rudda og spula vegin, so møguliga verður ferðslan darvað eitt sindur komandi tímarnar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Amerikanski antidopingstovnurin USADA hevur í dag kunngjørt at Ryan Lochte er í 14-mánaðir karantenu, fyri nýtslu av viðgerðarhátti sum er í stríð við antidoping-reglurnar. Og at Lochte hevur góðtikið dómin.
Trupulleikin er at hann í maj mánaða legði eina mynd út á Instagram, har hann sást fáa innspræning í blóðæðrarnar. Hesin viðgerðarhátturin er ólógligur uttan í heilt serligum førum, so sum í sambandi við innlegging á sjúkrahúsi, ella um ein hevur eitt TUE undantaksloyvi, ella um talan er um heilt smáar nøgdir.
Ryan Lochte could be in big trouble. IV ‘recovery’. pic.twitter.com/0Zm32lh5my
— Fuck the Hypocrisy (@Digger_forum) May 25, 2018
USADA kundi ikki gera annað enn at kanna málið, og staðfesti har at hóast talan var um eitt lógligt evni, so var nøgdin og viðgerðarhátturin brot á dopingreglurnar. Og tí fær Lochte hendan dopingdómin á tilsamans 14 mánaðir, frá hin 24. mai tá ið hann fekk innspræningina.
Sí eisini SwimmingWorld


text:
Sverri Egholm
13.06.2017 - 11:57
Tíðindi > Samfelag & Politikkur > Samferðsla
Í tíðarskeiðinum frá 22. apríl til 14. mai røkti Galaxy Suðuroyarleiðina, meðan Smyril var í Danmark í dokk.
- Nú ferðafólkatølini fyri apríl og mai eru tøk, er greitt, at Galaxy hevur ávirka tølini skeiva vegin.
Tað heldur og skrivar í øllum førum Suðuroyarportalurin.
Skrivað verður víðari, at um hugt verður eftir ferðafólkatalinum fyri apríl og mai, er ávísur munur á tølunum í ár í mun til í fjør.
Apríl 2016
Ferðafólk: 20.268
Akfør: 7.592
Apríl 2017
Ferðafólk: 19.756
Akfør: 7424
Mai 2016
Ferðafólk: 23.324
Akfør: 7.698
Mai 2017
Ferðafólk: 20.079
Akfør: 8.328
- Ein av orsøkunum til minkandi ferðafólkatalið er helst, at Galaxy sigldi væl færri túrar um vikuna enn Smyril ger. Ein onnur orsøk er, at Galaxy brúkti langa tíð um Suðuroyarfjørð og ikki royndist eins væl í ivasomum veðri, sum Smyril ger. Hetta hevur helst ávirkað hugin hjá fólki at ferðast um Suðuroyarfjørð, skrivar sudurras.fo.
Les eisini: Er Galaxy tann versta avloysaraupplivingin hjá suðuroyingum?


text:
Vespurnar stungu í dag. Í góðveðrinum í Gundadali vann NSÍ 3-2 á B36. Eitt liðavrik frá NSÍ var við til at tryggja hendan fantastiska sigurin heim. Fantastiska væl arbeitt dreingir! Málini í dag skutu Petur Knudsen 2 og Árni Frederiksberg skoraði sigursmálið, hettar var eitt liðavrik sum vildi nakað!
Takk til øll tey mongu sum møttu upp at stuðla NSÍ í dag, tað er fantastiskt við góðum kreftum uttanfyri vøllin eisini!
Koyr á víðari dreingir!
Komandi dystur er sunnudagin við Løkin tá AB kemur á vitjan.
SAMAN STANDA VIT STERK!!!


text:
Algeria er frá Miðjarðarhavsstrondini og langt suður í Saharaoyðimørk og er næststørsta land í Afrika. Landið vann sær sjálvstýri undan fronskum yvirræði í 1962. Frælsisbardagin stóð við í átta ár og týndi eina millión mannalív. Meðan fraklendingar ráddu, búsettu hundraðtúsundtals evropearar seg í Algeria, men mangir teirra fóru av aftur landinum, tá ið landið fekk sjálvstýri. Síðan tá hevur Algeria havt týðandi leiklut í heimspolitikkinum sum limur í ST , Arabiasamgonguni og Arabisku Liguni.
Alger, høvuðsstaðurin í Algeria, er størsti býur í landinum og týdningarmesti havnabýur. Muslimar úr Arabia grundaðu býin í 10. øld. Turkar tóku býin í 1518, og fraklendingar tóku hann frá turkum í 1830. Í nýggjaru býlingunum fram við Algervík er byggisniðið týðiliga merkt av franskari ávirkan. Elsti býarparturin við smølum gøtum, moskum og marknaði er bygdur niðan eftir Shaelheyggi.
Olja og gass eru hjartatátturin í búskapinum í Algeria, og landið eigur ógvuliga stórar olju- og gassleiðir inni í Sahara. Oljuvinnan tók seg upp í 1958, og í 1979 vórðu vunnin 1,2 milliónir føt um dagin. Fallandi oljuprísur á heimsmarknaðinum í 1980-og 1990-árunum hevur havt við sær, at minni verður vunnið av olju nú, men teir vinna meiri gass enn áður. Algeria selur bæði Fraklandi og Spania gass.
Algeria megnar ikki at dyrka nóg mikið av grøði til fólkið, ið fjølgast skjótt. Landið má flyta inn 75% av matinum, landinum tørvar. Kortini livir helvtin av fólkiniim av landbúnaði. Høvuðsgrøði er korn, aldinfrukt, vínber, oljuber og tubbak; fikur og dadlur eru eisini týðandi grøði. Algeria er ímillum tey lond í heiminum, ið dyrka mest av dadlum og gera mest av tundri. Dadlur verða etnar feskar, turkaðar ella malnar til mjøl. Brendir og malnir dadlusteinar verða nýttir til dadlukaffi.
Í 2011 breiddi arabiska várið seg um londini í Norðurafrika og Miðeysturi. Meðan summi lond vórðu kollvelt, varð Algeria ikki so hart rakt.
Í 2016 varð mett, at fólkatalið í Algeria var 40,4 milliónir fólk. Hóast arabar eru í stórum meiriluta, er fimtingurin av fólkinum berbar, fólkið, ið var undan arabum. Arabiskt er alment mál, og islam er høvuðsátrúnaður. Um ein millión evropearar búsettu seg í Algeria, meðan fraklendingar ráddu har, men nú eru bara nakrir fáir túsund eftir. Flestir teirra eru ættaðir úr Fraklandi, Spania og Italia.
Í útnyrðingshorninum í Afrika eru tey fyra londini Marokko, Algeria, Tunesia og Libya. Hesi lond hava eina gamla og fjølbroytta søgu, tí at tey eru á markinum ímillum hini londini í Afrika, Vesturevropa og Miðeystur. Flestu fólk eru muslimar, tala arabiskt og eru ættað frá fólki úr Miðeystri. Frá 1530-árunum til 1830-árini vóru londini partur í Osmannaríkinum. Síðan løgdu hjálandaveldini Frakland, Spania og Italia londini undir seg, til tey fingu frælsi miðskeiðis í 20. øld. Londini í Útnyrðingsafrika eru lutfalsliga rík, tí at her er nógv olja og nógv gass.
Eitt hitt størsta vandamálið í Útnyrðingsafrika er bráði fólkavøksturin. Bara í Algeria fjølgaðist fólkið úr 12 milliónum upp í 25 frá 1966 til 1990, og úr 25 uppí 34 milliónir frá 1990 til 2010. Fleiri milliónir fólk eru flutt av bygd til býirnar at arbeiða. Hetta hevur elvt til stórt íbúðartrot inni í býunum og ovfólkaðar fátækrabýlingar í býarútryðjunum.
Meginparturin av teimum 85 milliónum fólkunum í Útnyrðingsafrika búgva í smala strandgeiranum út ímóti Miðjarðarhavi og Atlantshavi. Her er veðurlagið lýtt og slavið um veturin og heitt og turt um summarið; tí er strandalendið betur egnað til landbúnað enn lendið inni í landinum. Týdningarmesta grøðin er aldinfrukt, dadlur, oljuber, tomatir og blómur. Stóru býirnir eru eisini í lendinum.
Arabisku hertøkurnar í 7. og 11. øld hava sett sjónlig merki eftir seg í Útnyrðingsafrika. Arabar gjørdust brátt fjølmentari enn upprunafólkið, berbar, sum gjørdu uppreistur ímóti nýggju valdsharrum sínum. Arabar settu skjótt bæði mál sítt (arabiskt) og átrúnað sín (islam) í gildi í øllum fýra londunum. Hóast hesi lond seinni komu undir evropeiskt yvirvald vóru og eru tey enn partur í arabiska heiminum, tá ið talað verður um mál, mentan, átrúnað og byggilist.
Mesta øki í Útnyrðingsafrika er glóðheit oyðimørk - Sahara - sum tíverri veksur ógvuliga skjótt, tí at ov nógvur fenaður er uppiá í graslendinum í útryðjunum í oyðimørkini. Yvirskipanin ger, at lendið verður rótbitið, svarðlosnar og verður til dust og sand. Hóast hitin um dagin fer upp um 50°C, hóast náttarfrost og turk í mong ár, liva her dýr, sum hava lagað seg til hesar ómildu lívsumstøður.
Fá fólkasløg hava lagað seg til at búgva í Sahara. Eitt av hesum harðbalnu fólkasløgum eru tuaregar, sum í øldir hava livað sum flakkfólk og eru gitnir fyri at fara langar leiðir ígjøgnum oyðimørkina á marknaðirnar við salti. Reiðdýr teirra er kamelur, og av honum fær fólkið eisini mjólk, kjøt, ull og húðir. Alt fleiri tuaregar gevast nú við at liva sum flakkfólk og búseta seg í býunum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Alger
Vídd: 2.381.741 km2
Fólkatal: 40.400.000 (mett 2016)
Alment mál:
arabiskt
Átrúnaður:
islam 99% aðrir 1%
Stýrirlag:
lýðveldi
Gjaldoyra:
algerskur denarur (DZD)


text:
SJÚKUVIÐGERÐ UMBORÐ Á SKIPUM
Fráboðan frá Sjóvinnustýrinum nr. 2 frá 11. december 2012 um medisinkistu og sjúkuviðgerð umborð á skipi, við heimild í Løgtingslóg nr. 165 frá 21. december 2001 um trygd á sjónum við seinni broytingum.
Gevið gætur! Fráboðanin kom í gildið 1. jan. 2013 og nýggju medisinkisturnar skulu fáast til vega skjótast gjørligt og í seinasta lagi 1. januar 2014. Somuleiðis skal útbúgvingin til sjúkraviðgera verða tikin skjótast gjørligt og í seinasta lagi 1. januar 2014, tó við teimum í § 28, stk. 3, nr. 1 og 3 í fráboðanini nevndu tillagingum.
Ábyrgd og rættindi
Skiparin og sjúkraviðgerin umborð hava ábyrgdina av sjúkuviðgerð umborð og skal hon leggjast til rættis og fremjast samsvarandi ásetingunum íSøfartsstyrelsens Lægebog. Sjúkraviðgerin hevur eisini ábyrgd av, at alt viðvíkjandi sjúkrakanning og -viðgerð verður skrásett í Radio Medical Optegnelser.
Einans skiparin og sjúkraviðgerin umborð hava atgongd til upplýsingarnar í Radio Medical Optegnelser. Tó hevur sjúklingurin sjálvur rætt til innlit viðvíkjandi egnum viðurskiftum. Soleiðis skulu eisini sjófólk, tá tey mynstra av, og ferðafólk , tá tey fara í land, hava útflýggjað viðkomandi tilfar.
Útbúgving og førleikakrøv til sjúkraviðgerar umborð
Sjúkraviðgerin umborð skal hava gyldugt vinnubræv ella í minsta lagi 24 mánaða skjalprógvaða siglingstíð. Lækni ella sjúkrarøktarfrøðingur, sum hava staðið góðkenda útbúgving sambært ásetingunum í fráboðanini, kunnu eisini virka sum sjúkraviðgerar umborð á skipi. Reiðarin hevur ábyrgd av at syrgja fyri, at skiparin og sjúkraviðgerin umborð hava staðið eina góðkenda útbúgving í sjúkuviðgerð, umsiting og handfaring av heilivági og medisinskari útgerð. Útbúgvingin skal endurnýggjast í minsta lagi 5. hvørt ár.
Fyri førarar av fiskiførum undir 15 metrar er kravið fyrstuhjálparskeið og annars gjølla at seta seg inn í innihaldið og nýtsluna av heilivágum og medisinsku útgerðini í medisinkistu C, samsvarandi avvarðandi hefti, sum altíð skal vera til taks umborð á farinum.


text:
Tað fyrsta eg hugsi um tá onkur sigur “summar” er “feria”. Men ofta kennist tað ikki sum feria, tað kennist heldur sum ein øðrvísi tilvera, enn tann man upplivir hinar tíggju mánaðirnar. Feria ella ikki feria, so er summarið nakað serligt. Tað eru so nógv tiltøk at fara til og Føroyar eru soo vakrar hesa árstíðina. Um man ikki fer uttanlands at ferðast, so ferðast man kanska í egnum landi, sum ofta er minst líka hugnaligt. Tað er sum um at alt fær nýtt lív um summarið. Blómurnar spretta og fuglarnir syngja. Hetta lýsur í mínum huga gleði. Nøkur síggja summarið sum ein møguleika, at gera alt tað man ikki hevur fingið gjørt hinar mánaðarnar. Tá kann tað lættliga blíva stressandi. So má man heldur royna at gera eitt sindur so við og við ígjøgnum árið, so øll summarferian ikki fer við tingum, sum man “ikki tímur” at gera.
Øll hava brúk fyri at koma eitt sindur burtur frá gerandisdegnum viðhvørt. Tað nýtist ikki at verða tað heilt villa, men bara okkurt sum brýtur frá, so man fær sett tað sum man hevur í perspektiv við okkurt annað. Eg plagi at siga, at mær dámar væl at hava eitt fjølbroytt arbeiði. Sum nú, at eg arbeiði í tveimum ymiskum handlum. Tað ger at eg virðismeti tað góða í báðum handlunum, og man fær ongantíð “for” nógv av tí eina. Soleiðis síggi eg eisini tað sosiala lívið. Nøkur kenna at tey bara vilja vera saman við sínum maka, ella bara vera saman við familjuni, ella tí einu vinkonuni. Men um man brúkar eitt sindur av tíð saman við øllum (ella hvussu er meira enn bara einum) so fær man heilt sikkurt eina meira positiva uppliving av øllum og tann sosiala tilveran hevur fleiri bein at standa á. Fjølbroytni ger at vit klára at seta ting í perspektiv. Líka sum, um eg bara upplivi at brúka alla summarferiuna uppá at rudda, so haldi eg bara at tað blívur meira og meira irriterandi at rudda. Men um eg fari út saman við vinfólkum í kvøld og síðani fari aftur at rudda í morgin, so havi eg fylt tí sosialu kvotuna, og tískil kanska haldi tað verða deiligt at sleppa at ganga í míni egnu verð og rudda einsamøll dagin eftir. Eftir mínari meining, riggar hetta í hvussu er væl.
Tað kann eisini gera tað sama, um tú hevur rokkið øllum sum tú skuldi, og brúkt alla tína tíð uppá ting sum skuldu gerast, men tú stendur eftir ólukkulig. Eg haldi at nógv fólk (eg sjálv íroknað) gloyma tað, at vit eru til fyri at njóta lívið. Eg sigi ikki at vit ikki skulu stríðast og at lívið ikki skal vera stravið viðhvørt. Men onki gevur í síðsta enda nakra meining, um vit ikki eru glað og nøgd. Tí skulu vit minnast til aftur at seta ting í perspektiv. Er tað ein krisa at maðurin gloymdi at hanga klæðini upp á snórin? ella ger tað nakað um tað er eitt sindur støvugt heima? ella skal man ganga við ringari samvitsku í fleiri dagar tí man ikki náddi føðingardagin hjá systkinabarninum? Um tú í staðin hugnaði tær saman við børnunum, vinkonunum, makanum ella onkrum fjórða, so ger tað onki. Óruddið fer ongan veg, men jú eldri vit blíva, jú verri blívur tað at finna tíð til tey vit brúktu alla tíðina saman við fyrr. Er tað ikki meira virðismikið at brúka tíð saman við menniskjunum rundan um teg, enn at hava eini hús ella garð sum eru í toppformi? Nú hava menniskju rundan um meg, nógv at siga fyri meg, men eg trúgvi eisini at tað eru nógv onnur, sum hava tað eins og eg. Eitt er so sikkurt, at tey materiellu tingini fara ongantíð at geva somu gleði, sum tað sum er livandi rundan um okkum.
Soo, lat óruddið liggja í ein dag eyka, og fær út og hugna tær. Njót tilveruna. Vit vita ikki hvat morgindagurin hevur at bjóða okkum. Lívið er ov stutt at ganga og stressa um tingini vit ikki kunnu broyta. Vit kunna bara taka av møguleikunum vit hava frammanfyri okkum. Og tá alt knappliga blívur ov nógv, minst tá til hvussu heppin tú ert í mun til so nógv onnur, sum hava tað trupult við tingum sum forða teimum í at uppliva bara helvtina av tí sum tú upplivir.


text:
Lei.fo er ein nýggj heimasíðu, ið sameinir útleigara og leigara. Á Lei.fo kanst tú ókeypis og ómakaleyst seta tína ogn til leigu. Samstundis kanst tú finna ognir til leigu úr øllum Føroyum. Gjørligt er eisini at útleiga og leiga alt annað, so sum akfør, bátar, lutir av ymiskum slag osv.
Bústaðartrot er ein tann størsta avbjóðingin í Føroyum. Hóast hús standa hálvtóm, eru tað fleiri uttan tak yvir høvdið.
Win-win avtalan!
Hevur tú ein kjallara, eini hús ella líknandi sum ikki verður brúkt? So kanst tú vera við til at veita fleiri føroyingum hús og heim, samstundis sum tú sjálv/ur fært nógv burturúr.
Hjálp til útleigan?
Tað er umráðandi at finna ein leigara, sum hóskar til tín. Í vikuni útkom ein nútímans leiguportalur við heitinum Lei.fo, sum hjálpir tær við at útleiga. Her kanst tú finna alt viðvíkjandi útleigan, leigusáttmálum og øðrum. Á Lei.fo fært tú eisini bestu fortreytir fyri at finna best hóskandi leigaran.
Airbnb ella langtíðarleiga?
Airbnb hevur vunnið nógv uppá seg seinastu árini og er ein framúr góður miðil til útleigan í styttri tíðarskeið (dagar til vikur).
Útleigar tú í longri tíðarskeið (> 3 mðr.), altso útleigan við leigusáttmala, eru fleiri fyrimunir. Millum annað er stórur skattafrádráttur av leiguinntøkuni og einki dagligt stríð t.d. sum rudding og vasking.
Endamálið við Lei.fo er at bata um bústaðartrupulleikan í Føroyum við at gera tað meiri ómakaleyst at útleiga!
Les og sí meiri á: www.lei.fo
Deil Hesa Greinina


text:
TB fekk viðhald í kæru og vann dyst á skriviborðinum
TB | 15/07/13
1. deild: TB 3-0 KÍ
Eftir at liðini leiktu stevnudyst á jóansøku, sum endaði við 1-1 javnleiki, sendi TB kæru til FSF, um at KÍ hevði nýtt ólógligan leikara.
Á faroesocer.com stendur soleiðis um dystin:
Upprunaligt úrslit 1-1 (1-0), men TB kærdi um dystin (ólógligan leikara) og fekk viðhald. FSF dømdi KÍ at tapa 3-0.
Á upprunaliga dómaraseðlinum stendur Helgi Samson (KÍ) sum nr. 10, men rætti leikarin er Jóhan Waag Høgnesen.
Upprunaligu málini:
1-0 Chris H. Craib (2)
1-1 Eli Simonsen (50)
Kelda: Faroesoccer


text:
Ari av Rana
16.04.2018 - 16:56
Ítróttur > Ítróttur > Svimjing
Vár Ellingsdóttir Eidesgaard úr Havnar Svimjifelag setti í gjár stórt føroyskt met í 50 metrar frísvimjing í Bergen Swim Festival 2018. Ikki færri enn tríggjar ferð setti hon met í greinini, fyrst føroyskt juniormet og síðani tvær ferðir føroyskt met, skrivar svimjing.com.
Í innleiðandi riðlunum setti hon føroyskt juniormet við tíðini 27.09 sek. Gamla metið á 27.17 átti Vár sjálv.
Í hálvfinaluni seinni um dagin betraði hon um juniormetið eins og hon væl og virðiliga setti nýtt føroyskt met. Vár svam teinin við tíðini 26.84 sek., sum er væl skjótari enn føroyska metið á 27.06 sek., sum Astrið Foldarskarð setti á Danish Open í 2016.
Hetta skuldi tó vísa seg verða lítið av miklum, tí at í finaluni setti hon enn einaferð nýtt føroyskt met. Og hesaferð lat Vár ongan iva verða um at hon er skjótasti kvinnuligi føroyski svimjarin á teininum nakrantíð. Vár svam seg til nýtt føroyskt met og gullheiðursmerkið í juniorbólkinum á Bergen Swim Festival við tíðini 26.52.
Vár hevur við hesum framúr avrikið betra um føroyska metið á 50 metrar frí hjá kvinnum við meiri enn einum hálvum sekundi, og er fyrsta føroyska kvinnan undir 27 sekund á teininum.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Tríggir vestmenningar við á Oyggjaleikunum
16.07.2013
Sólfríð Hjørleifsdóttir, Rói Holgarson og Birita Poulsen øll úr Vestmanna eru við í føroyska hópinum, sum er farin á Oyggjaleikir á Bermuda, sum verða leiktir í døgunum 13. juli til 20. juli. Tey hava øll 3 leikt síni barna- og ungdómsár hjá VÍF. Sólfríð spælir badminton hjá VÌF, og umboðar ítróttargreinina badminton á Oyggjaleikunum. Rói umboðar ítróttargreinina 100m sprint á Oyggjaleikunum, og rennur við felagnum Sparta í Danmark. Birita ger fimleik við felagi úr Havnini, og umboðar sostatt ítróttargreinina fimleik á Oyggjarleikunum.
Á heimasíðuni hjá VÍF eru gjørd áhugaverd innsløg um hvønn einstakan av teimum, har tey greiða frá sínum íkasti sum luttakarar á Oyggjaleikunum. Tey ynskja at gera sítt besta fyri at náa so góð úrslit sum møguligt, og ynskir Vestmanna Kommuna teimum allarbestu eydnu á Oyggjaleikunum á Bermuda 2013.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
10-10-2018
Í nærmastu framtíð er ætlanin at fara undir at skipa fyri samrøðubólkum fyri skúlabørnum, hvørs foreldur eru farin hvør til
02-10-2018
Fríggjamorgunin varð 4. flokkur tikin á bóli, tá ið tveir víkingar komu brestandi á dyr, og vildu hava fatur á
02-10-2018
Í døgunum 22. – 26. okt., beint eftir heystfrítíðina, verður ein evnisvika á skúlanum. Næmingarnir møta sum vanligt kl. 08:00
01-10-2018
Í døgunum 4.-11.sept var 9.b á námsferð í Katalónia í Spania. Næm. hava savnað pening við lutaseðlasølu, fiskasølu, rudding og
27-09-2018
Í Náttúru & tøkni hava næmingarnir í 4.fl verið á seiðabergi. Tey hagreiddu eisini veiðuna, og tað dámdi teimum sera


text:
Vindur er seinastu árini vorðin ein týdningarmikil orkukelda til framleiðslu av elorku, og er áhugin fyri vindorku vaksin serliga, av tí orsøk at oljan alsamt gerst dýrari og dýrari.
Tað eru ymiskir hættir at gagnnýta vindin, og eru vindmyllur ein háttur, ið alsamt vindur uppá seg at gera nyttu av vindinum til orkuframleiðslu. Uppbygnaðurin av eini vindmyllu er sera einfaldur. Í stuttum kann sigast, at vindurin fær veingirnar at mæla, sum síðani eru settir til ein generator, ið framleiðir elorku. Tað er ein sera stór menning farin fram innan vindorkutøkni seinnu árini, og eru tað í dag fleiri ymiskir hættir og ymiskir útbúnaðir í vindmyllum.
Hóast tað í Føroyum er vindur í ríkiligt mát, er tað tó ein stór avbjóðing at fáa allan vindin til høldar í elskipanini, serliga tí at vindurin er so skiftandi, bæði hvat viðvíkur ætt og styrki.
SEV hevur ætlanir um, at vindur skal, innan heilt stutta tíð, standa fyri meira enn einum fjórðingi av samlaðu elorkuframleiðsluni í Føroyum. Higartil hevur SEV sett upp vindmyllur í Neshaga og í Húsahaga.
Røkt Pf. ....


text:
Almannaverkið kann í ávísum førum veita fíggjarligan stuðul til fólk, ið hava tørv á hárkolli. Fyri at fáa stuðul til hárkoll, er neyðugt at søkja Almannaverkið um hetta. Veitarin skal lata eina kostnaðarmetan inn til Almannaverkið, og ein læknavátan má vátta, at hártapið er varugt. Umsóknarblaðið er at fáa á heimasíðuni hjá almannaverkinum, men eisini er møguligt at fáa umsóknarblað frá mær.
Um ein hevur tørv á parykki kann mann í mesta lagi fáa stuðul til tveir parykkar um árið. Fær tú hendan stuðulin, er eitt árligt egingjald á kr 3000,-.
Landssjúkrahúsið
Tá ein verður raktur av sjúku, og missir hárið av viðgerð á Landssjúkrahúsinum ella uttanlanda (knýtt at Landssjúkrahúsinum), veitir Landssjúkrahúsið stuðul til parykkar. Ein hevur rætt til tveir parykkar árliga - ella ein parykk og tvey turrikløð árliga. Tann deildin, ið tú er knýtt/ur at á, vegleiðir teg í flestu førum um tíni rættindir. Í hesum føri er onki egingjald.
Eru ivamál, eru tygum altíð vælkomin at seta tykkum í samband við meg.


text:
Í gjár fylti skaldið Carl Jóhan Jensen 60 ár, og í dag, fyrsta sunnudag í advent, legði forlagið Sprotin fram nýggju skaldsøguna hjá Carl Jóhan, SÆR ein fuglabók av gloymsku, sum telur 385 blaðsíður.
Betri enn hesa SÆR føroyski bókmentaheimurin ikki í ár, lovar skaldið á heimasíðuni hjá Sprotanum, sum dugir so framúr væl at skipa fyri bókaframløgum undir heitnum Orð og tónar í Reinsarínum í mentanargøtuni í miðbýnum í Havn.
- Eitt eykanummar við hugstimbrandi røðum, tónleiki og løgi. Vit bjóða í føðingardag og til framløgudag í einum sveipi, segði Sjúrður juul Ravnsfjall.
Høvið er, at Carl Johan Jensen, sum í mong Harrans ár á sín spaklynda hátt hevur sett dám á føroyska mentanarlívið, fyllir 60 ár og gevur nýggja skaldsøgu út í sama viðfangi, segði Sprotin i innbjóðingini og legði afturt, at nú eru tólv ár eru liðin, síðan nógv umrødda bókin Ó- søgur um djevulsskap kom út. Frægasta verk, ið skrivað var síðan William Heinesen legði pennin frá sær, ja í fjøruti ár, segði skaldið tá.
Gjørdi eftir boðunum hjá Sprotanum, spákaði mær oman á Reinsaríið, fekk myndir og gløgg afturvið heiðursrøðum frá Jonhardi Mikkelsen, forlagsstjóra, Gunvør Balle, varaborgarstjóra og forkvinnu í mentanarnevndini í Tórshavnar Kommunu, Kinnu Poulsen ummælara úr Rabarbukvarterinum, har søgan fer fram, og Tórbjørn Jacobsen, sum er oratoriskur Carl Jóhan kennari.
So varð høvið at keypa bókina frá Sprotanum, og fáa skaldið at skriva eina persónliga heilsan.
Sissal Kampmann hevði at enda eina góða og væl upplagda samrøðu við Carl Jóhan um nýggju bókina og um høvuðspersónin, sum er ein kvinna úr Brekkugøtu í Rabarbukvarterinum í Havn. Eftir at hava verið í Kongo í Afrika, sendir eitt danskt blað hana í 1968 til Føroya at skriva um ein av manningini á einum línubáti, sum er deyður, kanska myrdur.
Inn í millum spældi Mattias Kapnas tvey klassisk klaverstykki, annað eftir Chopin og hitt eftir Kristian Blak.
Sprotin gjørdið sum lovað í innbjóðingini. Tey borgaðu fyri teirri góðu løtuni. Fyrsta sunnudag í advent. Sum jólamaðurin kvøður: "Lat nú bara jólini koma!"


text:
Ingi Olsen úr Vestmanna, og sum vit kenna sum frálíkan hondbóltsspælara og venjara, arbeiðir hjá BankNordik í Nuuk í Grønlandi. Og bæði Ingi og synirnir Sjúrður og Julian spæla hondbólt, Ingi tó mest sum venjari í hondbóltsfelagnum GSS í Nuuk. Fjarstøðan millum bygdir og býir eru so stór á Grønlandi, at ikki er møguleiki at hava eins landskapping eins og í Føroyum við úti- og heimadystum. Í Grønlandi hittast øll liðini eina ferð um árið, har tey í eina viku spæla um meistaraheitini. Í ár var kappingin í Sisimiut. Og Ingi og synirnir fingu upp í posa og sekk. Ingi spælir ikki nógv longur, men er virkin venjari, og tað dámar honum væl. Eg havi fingið heilsu frá Inga, og hann sigur soleiðis:
– Kappingin um meistaraheitini eru júst spæld í Sisimiut, og okkara manslið GSS spældi seks dystir og vann teir allar og gjørdust grønlandsmeistarar. Kappingin var ikki so spennandi í ár, tí okkara lið var nógv betri enn hini liðini, og vit høvdu í miðal 23, 8 mál í yvirskoti í miðal pr. dyst. Vit sigldu frá Nuuk fríggjakvøld og vóru í Sisimiut leygardag. Tað var ótrúliga vakurt at sigla teinin til Sisimiut. Dystirnir um GM-heitið byrjaðu sunnudagin, og vit spældur dystir allar dagarnar í vikuni. Leygardagin vóru finalurnar spældar, og dystir spældir um plássini.
– Nú spæli eg ikki sjálvur tað nógva, men spældi tó ein dyst á ferðini, ein dyst, har einki var at spæla um. Á ferðini hesuferð var eg fyrst og fremst við sum venjari. Annar sonurin Julian var við á GSS liðnum í Sisimiut, og hetta var fyrstu ferð, at hann spælir við teimum vaksnu. Hann kláraði seg bara heilt væl og gjørdist dagsins spælari tann eina dystin. Í Grønlandi velur man dagsins spælara eftir hvønn dyst.
– Synirnir Julian og Sjúrður hava eisini spælt um grønlandsmeistaraheitið í deildunum U16 ár og U19 ár. Ynskti sonurin Sjúrður spældi í báðum deildunum. Í U16 kappingini gjørdist GSS meistarar, og Sjúrður var kosin besti spælarin allar dystirnar, so hann kom heim við fimm steypum. Í Grønlandi er loyvt at mansverja í øllum deildum, og tað bleiv Sjúrður eisini, men heldur vánaligt verjuspæl gjørdi, at nú gjørdist bara enn lættari Sjúrði at spæla.
– Julian spældi við GSS liðnum í U19-deildini um meistaraheitið, og teir vunnu eisini meistarheitið. Julian varð kosin dagsins spælari í finaludystinum og í einum øðrum dysti, so ikki kann sigast annað, at tað hevur gingist væl við hondbóltinum í Grønlandi. Hondbólturin hevur eisni gjørt tað lættari hjá Sjúrði og Julian at “intigrera” seg í Grønlendska samfelagið, sigur Ingi.
– Tey ymisku meistaraheitini fyri ung og børn vera hildin runt um í Grønlandi. Hesuferð var tað soleiðis, at øll tey yngru spældu í Nuuk. Fyrst var tað meistaraheitini fyri U16 og U19, har dreingirnir leiktu. Tað er gott ein mánaði, síðan at teir spældu. So var tað “puslinge” og “lilleput”, sum tað eitur her. Har spæla døturnar Ingibjørg við “puslinge” og Rannvá við “lilleput”. Ingibjørg endaði í finaluni, sum tær taptu móti einum sera góðum Nuuk liði. Rannvá bleiv nr. trý, og tað vóru tær sera yvirraskaðar og fegnar um.
– Skipanin um meistarahetini í eldru deildunum er serlig skipan men stuttlig samstundis, eftirsum man kemur at kenna øll liðini. Kanska eitt sindur líknandi fyrr í Føroyum, tá tit skuldu til Vestmannar og vóru noyddir at liggja nátt ella eta heima hjá leikarum. Tá kendu tit allar hinar leikararnar.
– Fyri framman er spennandi venjarauppgáva hjá mær, tí grønlendsku A og B landsliðini hjá monnum skulu næsta vikuskiftið spæla landsdystir ímóti danska U21 landsliðnum í Grønlandi. A-landsliðsvenjarin er dani, og meginparturin av spælarunum á grønlendska landsliðnum búgvi í Grønlandi, men nakrir spælarar búgva eisini uttanlands. Eg havi fingið uppgávuna at venja spælararnar, sum búgva í Grønlandi fram til dystirnar ímóti dønum næsta vikuskifti. Av tí sama hava vit “uppfunnið” eitt sokallað B-landslið, sum næsta fríggjadag skal spæla ímóti danska U21 landsliðnum. Eg skal taka mær av B-landsliðnum, sum er spennandi uppgáva fyri meg, og sum eg gleði meg til, sigur Ingi at enda úr Nuuk í Grønlandi.
Ingi Olsen arbeiðir sum sagt hjá BankNordik, og eg haldi meg minnast, at Ingi hevur bundið seg at vera í Grønlandi í trý ár, og nú ma´annað árið vera farið. Spennandi uppgáva hjá Inga og familjuni at royna nýggjar leiðir bæði í gerandisdegnum og á hondbóltsleiðini. (Vagnur)


text:
Hylurin í Hafnarfirði vísir seg aftur hetta vikuskiftið at vera eitt gott stað hjá føroyum at svimja skjótt, nú annaðliðið hjá Ægir luttekur á AldursflokkaMeistaramót Íslands 2010. Victoria Wigant Eysturdal varð skjótast av øllum gentum 12 ár og yngri í 200 frí, við tíðini 2:26.52 í mun til skjótasta íslending á 2:28.74. Sum heild hava tey svomið væl upp í móti og betur enn sínar tilmeldingartíðir, umframt at standa seg væl í kappingini við íslendingar.
- Ásbjørg Hjelm 100m firvald tilm.tíð 01:41:59 kap.tíð 01:34:58
- Ronja Eysturdal 200m fríð tilm.tíð 02:50:43 kap.tíð 02:48:26
- Victoria Wigant Eysturdal frí tilm.tíð 02:26:42 kap.tíð 02:26:52. (vann gull)
- Ólavur Johannesen 200m frí tilm.tíð 02:47:32 kap.tíð 02:44:03.
- Victoria Biskupstøð 200m frí tilm.tíð 02:34:17 kap.tíð 02:29:84.
- Erla Christiansen 100m blandað tilm.tíð 01:33:26 kap.tíð 01:30:72
Hetta eru eftir øllum at døma stuttgeilatíðir, har tey hava stytt 50 metra hylin í Hafnarfirði til 25 metrar.
Tey hava sum føroyingar ikki møguleika at gerast íslendskir meistarar, men fáa tó gesta-heiðursmerki sum viðurkenning fyri sínar dygdir, í teimum førum har tey stinga seg upp í millum íslendingarnar. Sostatt hevur Ægir (Klaksvík) altso vunnið eina gull á íslendsku meistarastevnuni, um enn eingin av teimum gjørdist beinleiðis íslendskur meistari.
Úrslit frá kappingini kunnu síggjast á http://sh.lausn.is/mot/2010/Ami2010/index.htm. AldursflokkaMeistaramót Íslands 2010 heldur áfram í dag.


text:
Áhh helle tussirnar eg havi glett meg at deilt hesa uppskriftina við tykkum. Á tilboðsblaðið er borðið út í húsini og hendan lekkra uppskriftin er á síðu 2.
Royn fleskasteikina á ein øðrvísi hátt við hesum lekkra fleskasteiksburgaranum. Vit eru kanska nøkur sum halda, at tann siðbundni rætturin við fleskasteik kann verða keðiligur í longdini.
Men nú kann vend koma í og fleskasteikin kann fáa ein heilt nýggjan smakk.
Hetta er sum ein góður klassiskur búff sandwich men búffurin er skiftur út við fleskasteik. O-M-G! Hetta er guff fyri allar pengarnar. Eg skal líka heilsa og siga, at hetta er ein av favorittunum hjá sjeikinum (og mær). Ein ordans mannfólka máltíð. Men eisini perfekt fyri átfrekar damur sum meg.
Burgarabollar 8 stk.
1 ¼ dl lunkað vatn
1 ¼ dl mjólk
25 g ger
1 egg
50 g sukur
1 spsk. hunangur
40 g bleytt smør
Eitt sindur av salti
450 g mjøl
Set ovnin á 220°.
Byrja við at stoyta mjólk og vatn í ein bolla (tryggja tær, at tað hevur rættan hita), rør so gerina í. Síðani skulu egg, sukur, hunangur, salt og til seinast mjølið í. Elt deiggið væl saman og koyr síðani bleyta smørið í og elt aftur í eina góða løtu. Lat deiggið ganga í umleið ein tíma.
Rulla nú deiggið í átta bollar og lat bollarnar ganga í ein hálvan tíma. Trýst bollarnar flatar og smyr teir við eggi og stroy við onkrum pyntiligum fræi. Bollarnir skulu ganga í ein hálvan tíma afturat, áðrenn teir skulu bakast í ovninum í 12-14 minuttir.
Fylla
Salat
Stoktur leykur
Reyðkál
Súltaðar agurkur
Reytt pesto
Fleskasteikina steikir tú í ovninum, júst sum tú plagar. Tú kanst velja at hava svørðin við í burgaranum ella skera hann av og hava hann sum tilhoyr.
Burgarin verður borðreiddur við heimagjørdum eplabátum og dressingi.
Tú kanst sjálv avgera hvat tú ynskir í burgaran, men hetta er ein super lekkur samanseting. Et so lekkra knasandi svørin við síðunar av, saman við heimagjørdum eplabátum. Íjøssus íjøssus, sum hetta smakkar.
Bjóða vinfólki ella familju yvir til nátturða í vikuskiftinum, ella yvirraska mannin/sjeikin við hesum vælsmakkandi burgaranum. Tey verða ikki skuffaði, tað er so heilt sikkurt!
Tú finnur uppskriftina til fleskasteiksburgaran á leinkjuni omanfyri. Har finnur tú eisini farnu uppskriftirnar, sum hava verið í Á tilboðsblaðnum seinastu mánaðarnar.
http://ahandil.fo/product/fleskasteiksburgari-77/
Vælgagnist!
M&K


text:
Ari av Rana
13.12.2017 - 16:13
Tíðindi > Samfelag & Politikkur > Fiskivinnupolitikkur
Nógvar atfinningarsamar røddir hava verið í samband við uppskotið um sjófeingi, sum varð endaliga samtykt í løgtinginum í gjár. Serliga vóru tað tey stóru reiðaríini, sum løgdu hart eftir landsins politikarum, og vildu hava uppskotið felt.
Í dag hevur Pf Enniberg valt at stevna Fiskimálaráðið. Tað váttar aðalstjórin í Fiskimálaráðnum, Rógvi Reinert, fyri Vágaportalinum.
Pf Enniberg hevur valt at stevna Fiskimálaráðið grundað á tvey viðurskifti. Tað eina sakarkravið er lógin um sjófeingi, sum løgtingið samtykti í gjár. Pf Enniberg metir hetta verða ein ognartøka við endurgjaldsskyldu, skrivar Vágaportalurin.


text:
Avgerðin var tikin áðrenn sendingina Pressan í útvarpinum hjá Kringvarpinum í dag, men tað er tó orsøkin til at henda fráboðan kemur nú. Og hevði ætlanin aðrenn verið at fara í summarfrí, hevði tað helst verið broytt eftir sendingina í dag, serliga hesi úttalilsini um avgerðina, at Dagur og vika fer (fara?) í summarfrí:
Niels Uni Dam, miðlafrøðingur:
hetta setir spurnartekin við rættin hjá Kringvarpinum at verða til.
Birgir Kruse, ritstjóri:
hetta er ein glíðibreyt, sum reisir spurningin, hvat man í grundini vil við einum føroyskum sjónvarpi.
Flóvin bloggar ætlar sær framhaldandi at vera til og ræðist eisini glíðibreytir.


text:
Privatur stuðul hevur alstóran týdning fyri, at Berin kann at hjálpa flest møguligum børnum, ungum og familjum teirra.
Stuðla Beranum á konto 9181 5126446
Ella tekna teg sum lim og stuðla við 200 kr. árliga. Tekna teg sum lim við at skriva til info@berin.fo
“Eg vildi ynskt, at eg kundi tikið eina mynd av pápa mínum, beint áðrenn hann doyði, og víst honum hana fyri langt síðani, so hevði hann kanska hildið uppat at roykt!” Annika 11 ár
“Tað er gott at tað verður varpað ljós á sjálvhjálparbólkin, tí tað er eitt so týdningarmikið arbeiði. Tað sær man ikki, fyrrenn man sum familja sjálvur kemur í eina slíka støðu. Børn kunnu jú føla seg heilt annarleiðis enn hini børnini, tí tey hava mist ein av sínum, men tað riggar ikki at tosa við
Nívandi sorgin hevur mong andlit higstrandi grátin sum ein kaldur knútur í bróstinum tí tú vinur okkara ert ikki meir æviga meiningsloysið tí tú ikki komst aftur rættvísu vreiðina um tað vit mistu og alt sum ongantíð verður lemjandi angistina fyri kalda dýpinum tóma stól
“Eg eri ein 14 ára gomul genta, og eg misti pápa mín tá eg var 8 ára gomul. Eg vildi ikki í sorgarbólk, beint tá pápi mín doyði, tí eg var bangin. Eg tordi ikki í sorgarbólk, tí eg roknaði við, at eg fór at blíva bangin og fór at gráta. At gráta mátti man ikki gera, ímeðan øll sóu! So tá tað vóru
Eg eri ein kvinna í 50'unum. Tá eg var barn, umleið 3 ella 4 ár, fekk mamma staðfest bróstkrabba, sum síðan spjaddi seg allastaðni. Hon var ofta á sjúkrahúsi, men ikki varð nøkur fyrireiking gjørd av børnunum. Eg fekk bara at vita, at mamma var sjúk, og fyri eitt so lítið barn er sjúka kanska eitt f


text:
Gera nú nýggjar reglur fyri at ferðast í náttúruni
Lógargrundarlagið og siðvenjurnar, ið hava verið galdandi og eru í
gildi, eru frá eini heilt aðrari tíð í einum samfelag við heilt øðrvísi
avbjóðingum og krøvum. Hetta staðfestir Høgni Hoydal, landsstýrismaður, í svari
til fyrispurning frá Kristionnu Winther Poulsen, løgtingskvinnu fyri
Javnaðarflokkin. Uppskot um at útvega landsstýrismanninum heimildir at gera
nýggjar reglur á økinum, verður lagt fyri tingið í heyst.
Í juni mánaði setti Kristianna
Winther Poulsen, løgtingskvinna fyri Javnaðarflokkin, ein fyrispurning til
Høgna Hoydal, landsstýrismann við fiskimálum, um reglur fyri at ferðast í
føroysku náttúruni. Í fyrispurninginum vísti Kristianna Winther Poulsen millum
annað á, at einstakir aktørar í fleiri økjum í landinum eru farnir undir at
krevja pening inn frá fólki fyri at ganga í náttúruni, og at hetta elvir til
mikla ørkymlan millum bæði ferðafólk og føroyingar, sum vanliga ganga í
náttúruni. Í svarinum til fyrispurningin staðfestir landsstýrismaðurin
somuleiðis, at tað er eitt vaksandi tal av dømum um, at ymsar skipanir og
treytir stinga seg upp í ymsum høgum og pørtum av landinum, nú ferðafólkatalið
økist.
Landsstýrismaðurin sigur eisini, at
Fiskimálaráðið, Uttanríkis- og vinnumálaráðið og Heilsu- og innlendismálaráðið
og avvarðandi landsstýrisfólkini í longri tíð hava samstarvað um at skipa og
samskipa økið, tá ið talan er um náttúruvernd og
umhvørvi, landbúnað, rættin hjá borgarum at ferðast í egnum
landi og í mun til ferðavinnu og útlendsk ferðafólk. Hetta samstarv fevnir
um eina neyva viðgerð av galdandi lóggávu, siðvenju og av heimildum, og tørvur
er á nýggjum lógargrundarlagi og heimildum at skipa viðurskiftini. Sambært
svarinum frá landsstýrismanninum verður ítøkiligt uppskot um at útvega landsstýrinum
greiðari heimildir at gera reglur og skipa økið lagt fyri tingið í heyst.
Eg eri sera fegin um, at ráðini samstarva
um at skipa hetta økið, tí tað er átrokandi, at vit finna eina felags loysn
skjótast gjørligt. Og vónandi ber til at finna eina loysn, sum er góð fyri bæði
umhvørvið, ferðavinnuna, landbúnaðin og okkum føroyingar, sum ferðast í
føroysku náttúruni, sigur Kristianna Winther Poulsen, sum í fleiri umførum
hevur víst á, at tað eigur at vera hvørmansrættur hjá føroyingum at ferðast í
føroysku náttúruni.
Fyrispurningur og svar kunnu lesast her: http://logting.fo/casewrittenquestion/listDoc.gebs?caseWrittenQuestion.id=806&menuChanged=55


text:
Altjóða jarðfrøðiráðstevnur í vár
Í vár fer Jarðfeingi í samstarvi við Fróðskaparsetri Føroya at vera vertur fyri tveimum ráðstevnum. Tann fyrra er 2. Jóannes Rasmussen ráðstevnan, ið verður hildin 5. og 6. mai. Hin seinna ráðstevnan nevnist Drilling Volcanics – a Conference on Drilling in Basaltic Provinces, og hon verður 7. mai.
Í mai mánaði verður Jarðfeingi í samstarvi við Fróðskaparsetur Føroya aftur vertur fyri Jóannes Rasmussen ráðstevnuni. Hetta er onnur ráðstevnan í røðini, tann fyrsta var hildin í 2007. Evnið hesa ferð er eins og seinast “Menning av Basaltumhvørvum”, og ætlanin er at fáa vísindafólk, ið arbeiða við basaltumhvørvum, at koma hendan vegin at skifta orð og hugskot til víðari menning av føroysku jarðfrøðini.
Fleiri sokallaðir "keynote" fyrilestrar verða eisini á skránni.
Lotte M. Larsen, ph.d. (GEUS) - Nýggjar aldursmetingar av Norðuratlantiska Basaltháslættanum
Knur E. Amundsen, (AMASE) - Mars Analogue Geological studies in the Faroe Islands
Eisini verður fyrilestur um virkna Bárðarbungueldgosið frá NORDVULK granskingarstovninum í Íslandi.
Dagin eftir verður nýggja Drilling Volcanics – a Conference on Drilling in Basaltic Provinces ráðstevnan hildin. Hendan ráðstevnan er ætlað teimum, ið hava áhuga í boring í basaltumhvørvi. Seinastu árini hava fleiri og fleiri boringar verið at sæð í basalti og øðrum vulkanskum tilfari, boringar, ið ofta hava víst seg at vera tekniskt avbjóðandi. Fyrilestrarhaldarar verða bodnir úr olju- og veitarafeløgum, ið hava royndir við slíkum boringum, til Føroya at leggja sínar royndir av boringunum fram. Ætlanin er at skapa eitt pláss, har oljufeløg og veitarafeløg við áhuga í hesum boringum fáa høvi at skifta orð og hugskot um, hvussu ein gongd leið kann vera.
Eisini verður skipað fyri tveimum felttúrum, einum undan og einum eftir ráðstevnurnar.
Harumframt verður skipað fyri einum ráðstevnudøgurða.
Ráðstevnurnar eru ein eyðsýndur møguleiki hjá øllum, ið hava í áhuga í stórum basaltumhvørvum, og hvussu hesir verða boraðir.
• Áheitan um samandrátt er 1. november 2014
• Evstamark at tekna seg tíðliga og at senda samandrátt er 1. mars 2015
• Eftir 1. mars er framvegis møguligt at tekna seg, tó hækkar prísurin
Áhugað kunnu lesa meira, og melda seg til, við at fara inn á heimasíðuna hjá ráðstevnunum jrasmussen.jf.fo
2JRC_2014_2nd_Announcement.pdf
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Instinkt yvir trúgv.
“Once more into the fray.
Into the last good fight I’ll ever know.
Live and die on this day.
Live and die on this day.”
Filmurin “The Grey” sendi mínar tankar ímóti hesum.. Eg metið hendan at verða meira viðkomandi gudloysi.fo enn tað eg skrivaði seinast 🙂
faktiskt so er tað teir seinastu 5 minuttirnir av filminum sum tað snýr seg um, so major spoiler alert her! eg fari at avsløra hvat gongur fyri seg teir seinastu 5 minuttirnir..
Liam Neeson (John Ottway) er last man standing. fleiri mans hava verið í Anchorage og arbeitt í eina óstaðfesta tíðarlongd og nú er tíð til at fara heimaftur. Teirra flogfar við eini 20 ferðafólkum í dettur niður og 7 yvirliva. hesir 7 finna skjótt út av at úlvar eru í nánd, og úlvarnir eru sjálvt sakt ikki serliga glaðir fyri at teir eru har, eftirsum at tað er so tætt við har úlvarnir hava teirra “den” (heimstaður av onkrum slag) í mangul av einum føroyskum orði.
Liam Neeson er jú ein awesome bad ass sum bara dugir alt.. modern day McGuyver! Hesir 7 mans fara at leita sær eftir tekin uppá sivilsatión, men tað er nemmari sakt enn gjørt(annars hevði tað jú verið ein keðiligur filmur). Liam finnur uppá at festa patrónir í endan av einum pinni so at patrónirnar eksplodera tá man prikar úlvarnir við teimun.. sjálvandi við gaffa tape(jaja!).
teir berjast nakrar ferfðir við úlvunum og úlvarnir eru eitt sindur grovari til at drepa etc. etc..
vit koma so niður til ein mann.. Liam Neeson!
Liam er nú komin so langt á sínari ferð, og er vísur í at úlvarnir fara ikki so langt eftir honum. Men hann er hóast alt einans eitt menniskja, og hann er plaseraður í einum so óhóskandi staði fyri eitt menniskja at verða í uttan skjóltur, at hann sær onga vón fyri framman. Hann fer at brøla ímóti skýggjunum eftir hasum gudinum sum restin av hansara deyða fylgji hava verið trúfast ímóti, sjálvt um einki hjálpti. Eg minnist ikki orðarætt hvat hann segði, men tað er eitt sindur líkamikið. Tað ljóðaði nøkunlunda sum hetta(um tað hevði verið á føroyskum): “GUUD! um tú er har so gev mær tekin uppá at tú lurtar! hjálp mær vekk herfrá og eg skal trúgva uppá teg í allar ævir! Eg havi ikki brúk fyri at síggja tekin seinni, men BEINT NÚ!..”
Fuglarnir syngja og ein á buldrar í nærheitinið..
hann reisir seg upp og øðin í honum er tíðilig, hann veit at einki fer at henda. Hann vendir sær og sær nú at hann hevur gingið beint ímóti sjálvum heimstaðnum hjá hesum (rættiliga) stóru úlvunum. Fuck. Fleiri av úlvunum ganga upp ímóti honum, men tann størsti gevur tekin til hinar um at halda seg vekk. Alpha vs Alpha! The showdown!
Hvat ger Liam? grætir? nei.. gevur upp? heldur ikki..
Hann hálar tríggjar “kyllingar” (spruttfløskir uppá 2cl) úr einum lummar og tape og ein knív fram! (jaja.. hollywood).
Hann tekur um fløskuhálsarnar og klistrar tær fastar til vinstra neva, klistrar síðan knívin fastan í høgra neva.. brýtir meginpartin av fløskunum av og hyggir eftir alpha úlvinum og BAM! filmurin er liðugur!
hví ólukkan havi eg skriva hetta?
well.. eg havi prøva at verið desperatur í ungum aldri, og eg havi prøva sálarligt stress sum hevur havt fysiskar effektir við sær, so sum blóðtrýst so høgt at alarmklokkir ringja og ambulancan stendir stand-by, massar av migrenu og panikk anfall.. bad trip, man!
Eg havi eisini prøva at fingi at vita at eg ikki havi nøkur foreldur longur, eg havi sæð eina frammtíð har eg einki hevði at venda heim til. Entin eri eg skítbýttur, fyri at vilja klára meg sjálvan, ella eri eg, og øgiliga nógv onnur, bara útvikla á ein hátt har man ikki kann stýrast av popularitetið. tað er populert at trúgva. asbest var eisini populert einaferð..
har var tó ein dagur í suðuroynni.. har eg heilt seriøst brølaði upp ímóti skýggjunum í øði, tí eg var frustreraður og vilstur og tað var óluksáliga ringt veður og eg stóð mitt á onkrum fjallið og visti ikki hvønn veg eg vendi.. bókstaviliga talt! hetta kundi ljóða sum myndatala, men tað er tað ikki 😛 eg eri ikki SO kliché-glaður..
eg bað handan har jahve um hjálp og BAM! uppá fá sekund steðgaði vindurin og regnið og har bleiv klárur himmal! imagine my surprise 😛
eg klóraði mær í skallanum og sá undarligur út í groninið allan vegin heim (eg fann heim tí nú sá eg hvar eg var).
har fekk eg so heilt sikkurt okkurt at hugsa um(eg havi verið eini 14-15 ár), og longu har gjørdi eg hvat eg havi gjørt líka síðan! hugsa fyrst ístaðin fyri bara at trúgva!
sjálvandi broytist veðrið soleiðis! hatta er ikki nakað nýtt fenomen.. eg veit at fleiri onnur høvdu runnið grátandi og flennandi samstundis, beint í tí lokalu samkomuna fyri at fáa onnur at drukna meir í heimsins mest umdiskuteraðu bók.. spikapettið/bíblian 🙂
lortalív í verðuleikanum ergo fantastiskt lív í sinninum tí at jahve bara argar teg eitt sindur fyri at vita um tú enn er “game”? nei takk..
seriøst..
hvat við hesum: lortalív tí shit happens, og lær teg at handfara tinginið so lortið einki hevur at siga í framtíðini? ja takk 🙂
jú meira erfaringar tú hevur við ymiskum tingum, jú meir klárar tú at handfara, og tú fært eitt sterkari sinnið etc etc..
Fylgji heilanum ístaðin fyri oyrunum.. <– hatta var eg 😉 kvotera so galið tit vilja.
nógvar ymiskar royndir eru í lívinum. rein tilfeldigheit. kanska okkurt menniskja hevur sett teg út fyri tí.. neyvan nakað alt vitandi alt alt kríatúr sum í roynd og veru er sum ein 5 ára gamal við insektum og einum forstørrilsisglasið (minnist ikki hvør segði hatta).
Don´t sweat the small stuff – Kevin James
alt er small stuff í sísta enda 😛
Endin.
Merki: Gudloysi, Liam Neeson, Stress, The Grey, trúgv


text:
Nýggjur høvuðsungdómsvenjari
TB | 27/08/13
Pól F. Joensen er eitt kent andlit í føroyskum fótbólti og serliga TB, og nú hevur hann valt at hjálpa felagnum við ungdómsarbeiðnum aftur. Pól hevur gjøgnum tíðina sum fótbóltspælari fyri TB umboða TB í 200 dystum, sambært Faroesoccer og náddi hann at leika ein vinardyst fyri A-landsliðið í 1990.
Pól hevur áður havt ábyrgdina av ymiskum liðum í ungdómsdeildini hjá TB og tí er tað ikki nakað ókent fyri Pól at traðka til sum høvuðsvenjari fyri ungdómsdeildina. Hann var eisini ein av venjarunum, sum vandu børnini á fótbóltsskúlanum hjá TB í summar.
Pól hevur í tey seinastu árini fingist nógv við venjaraútbúgvingarnar hjá FSF, har hann hevur UEFA A-licens prógvið og hevur millum annað staðið á odda fyri besta liðnum hjá TB í 2009. Seinastu tíðina hevur Pól í fótbóltshøpi einamest bert fingist við U17-landsliðnum, saman við Áka Johansen.
Pól skrivaði undir sáttmála við ungdómsdeildina hjá TB áðrenn summarsteðgin og byrjaði í gjár (mánadagin) sín fyrsta dag sum høvuðsvenjari.
Vit gleðast um, at Pól hevur tikið av tilboðnum um at hjálpa okkara ungdómi.


text:
Niðurlond
Niðurlond ella Háland ella Holland er eitt kongaríki í Evropa. Í norðri hevur Niðurlond mark við Norðsjógvin, í eystri við Týskland, og í suðri við Belgia.
Niðurlendingar eru kendir fyri at hava víðskygda og frílynta samfelagsáskoðan.
Innihaldsyvirlit
Søga[rætta | rætta wikitekst]
Í 16. og 17. øld sigldu niðurlendskir sjófarar og keypmenn burtur í fjarskotin lond at finna ríkidømi. Niðurlendingar tóku mong hjálond, og niðurlendska hjálandaríkið var úr Landsynningsásia til Norðuramerika. Handil hevur enn stóran týdning í Niðurlondum.
Í 1609 slitu sjey protestantiskir landslutir fyri norðan í Niðurlondum frá Habsborgararíkinum. Í 1650-árunum vóru hesir landslutir vorðnir ovurríkir av handli við Asia og Amerika. Dugnaligir jødar og protestantar flýddu hagar í hópatali úr katólsku londunum Fraklandi og Spania. Frælsa niðurlendska samfelagið eggjaði til, at uppfinningar og hugskot komu út ímillum manna. Vísindamaðurin Christiaan Huygens (1629-1695) gjørdi øll bilsin, tá ið hann avdúkaði, at ljósið flytur seg í bylgjum. Antonie van Leeuwenhoek (1632-1723) varnaðist, hvussu blóðið er sett saman. Múgvandi handilsmenn lótu byggja høg hús, galvarnir vórðu laðaðir sum røkur, og teir bíløgdu listaverk hjá mætum listamonnum sum Rembrandt Harmenszoon van Rijn (1606-1669) og Johannes Vermeer (1632-1675) at hava til prýðis.
Politikkur[rætta | rætta wikitekst]
Í Beneluks er aktiv deyðshjálp lóglig. Niðurlendska lóggávan sigur, at øll niður til 12 ár kunnu nýta hendan møguleikan [1].
Landafrøði[rætta | rætta wikitekst]
Um triðingur av Niðurlondum hevur áður staðið i sjógvi. Meginparturin av hesum lendinum verður nýttur sum akurlendi og beiti, men ein fjórðingur av tí er nýtt til byggilendi, vegir og fríøki. Av tí at stórur partur av landinum er ájavnt sjóvarmálan ella undir, er mangan stórur vandi fyri vatnflóð. Til tess at forða fyri hesum eru gjørdar ovurstórar byrgingar, og ógvuliga væl verður fylgt við, hvussu høgt sjógvurin stendur.
Landslutir[rætta | rætta wikitekst]
Størstu býir[rætta | rætta wikitekst]
Fólkið[rætta | rætta wikitekst]
Niðurlendingar eru eitt blandað fólk. Mong fólk úr gomlu niðurlendsku hjálondunum í Landsynningsásia og Suðuramerika búsettu seg í Niðurlondum í 1940- og 1950-árunum. Tilflytingin helt fram í 1960-árunum, tá ið mangir fremmandaverkamenn úr Suðurevropa, Marokko og Turkalandi komu til Niðurlanda. Tilflutta fólkið er nú fimtingurin av fólkinum í teimum stóru býunum. Niðurlendingar eru erpnir av frílynta tilflytara- og flóttafólkapolitikki sínum.
Búskapur[rætta | rætta wikitekst]
Mong fleirtjóðafeløg eru niðurlendsk, og vinningurin hjá hesum feløgum er helvtin av inntøkum landsins. Havnin Europoort í Rotterdam í Niðurlondum er ein tann størsta havnin í verðini. Higar koma bæði rávørur og lidnar vørur úr øllum heimi, til dømis stórar nøgdir av frukt og djús. Djúsið kemur ofta við stórum tangaskipum úr Suðuramerika. Tað verður koyrt á serlig djúsvirki, har tað verður pakkað í smærri pakkar. Síðan verður djúsið flutt við toki, lastbili ella skipi til ymisk lond í Europa. Europoort-havnin er øgiliga stór: 20 km breið og 40 km long. Alt er tó ikki havnarøki; har er eisini eitt tað størsta ídnaðarøkið í Europa, har tey framleiða bensin, vaskipulvur og nógv annað. Havnin er ein týðandi miðdepil fyri flutning í Europa. Samband er við alt Europa eftir Rínánni, vegum, jarnbreytum og um flogvøllin.
Keldur[rætta | rætta wikitekst]
- ↑ http://news.nationalpost.com/2013/12/12/belgium-euthanasia/
- ↑ "Bevolking; geslacht, leeftijd, burgerlijke staat en regio, 1 januari". Statistics Netherlands. 2013. http://statline.cbs.nl/StatWeb/publication/?DM=SLNL&PA=03759NED&D1=0&D2=129-132&D3=0,5-16,101-902&D4=21-22&HDR=T,G2&STB=G1,G3&VW=T. Heintað 10. januar 2014.
Hygg eisini at[rætta | rætta wikitekst]
Ávisingar úteftir[rætta | rætta wikitekst]


text:
Hann telist millum upprunaligu poppstjørnurnar í tónleikasøguni, og hann er millum kendastu tónleikanøvn í heiminum yvirhøvur. Tá ið hansara tónleikaligu avrik og sølutøl skulu samanberast við aðrar tónleikarar og bólkar, tosa vit um nøvn sum The Beatles og Elvis Presley.
Síðani seinast í 1950’unum hevur Cliff Richard verið virkin í tónleiki. Hann hevur øll árini givið nýggjar útgávur út, og hann stórtrívist framvegis á pallinum, har hann mest av øllum minnir um eina ævigt unga poppstjørnu.
Eftir The Beatles og Elvis Presley er Cliff Richard mest seljandi tónleikarin í Onglandi, har hann í hálva øld hevur havt yvir 130 sangir á hitlistunum. Cliff Richard og Elvis Presley hava sum teir einastu megnað at havt sang ovast á almenna enska hitlistanum í fyrstu seks áratíggjunum av listanum – frá 50’unum til 00’ini. Samanlagt hevur Cliff Richard selt omanfyri 250 milliónir plátur kring heimin.
Síðani Cliff Richard í 1958 hittaði við sínum fyrsta sangi, Move It, sum John Lennon hevur kallað fyrsta enska rocksangin, hevur Cliff Richard havt óteljandi hitt, og her á okkara leiðum kenna vit nógvar av sangum hansara – til dømis Summer Holiday, Lucky Lips, Livin Doll, Congratulations, We Don’t Talk Anymore, Daddy’s Home, Some People og fleiri aðrar.
Og nú er tað umsíðir veruleiki. Ein av størstu poppstjørnunum í tónleikasøguni kemur til Føroya at hava konsert. Cliff Richard spælir á Summar Festivalinum 2016.
(Mynd: Michelle Kloboucnik)
—————————————————————-
“I found the Faroe Islands beautiful, and the people very friendly. I was thrilled that so many people came to see me at the festival, and the band and I loved every minute. Thank you all.” – Cliff Richard


text:
Viðtøkur fyri Eigarafelagið Inni á Gøtu – frá 29. juni 2016
1. Navn, heimstaður og endamál
§1
Navn felagsins er: Eigarafelagið ”Inni á Gøtu” í Hoyvík
§2
Endamál felagsins er:
- (a) At fremja útstykking og byggibúning av grundstykkjum á øki norðan fyri B4-vinnuøkið og vestan fyri Hvítanesvegin í Hoyvík samsvarandi útstykkingarætlan býráðsins.
- (b) At taka sær av øllum felags áhugamálum limanna í sambandi við byggingina, framtíðar viðlíkahald og umsiting av felagsbúnaði og í líkum málum at umboða limirnar mótvegis kommununi og øðrum almennum stovnum.
- (c) At hava umsorgan fyri, at eingin av íbúgvunum í nýtslu sínari av ognini ger nakað, sum spillir dámin av bústaðarøki, ella á annan hátt er til ampa fyri grannarnar.
2. Limir felagsins
§3
Limarætt og –skyldu hava allir núverandi og komandi eigarar av grundstykkjum burtur av teirri í §2 nevndu útstykking.
Limur kann bert vera koyrdur úr felagnum, um hann ikki lýkur skyldur sínar, og hetta verður viðtikið á aðalfundi, eftir at limurin frammanundan hevur fingið skrivliga ávaring frá nevndini.
§4
Limirnir ábyrgjast fyri allar útreiðslur, sum standast av at gera økið byggibúgvi samsvarandi teirri fyriliggjandi útstykkingarætlan, herundir eisini útreiðslur til grundkeyp og umsiting, tó soleiðis, at hvør limur einans ábyrgjist fyri eini upphædd, ið svarar til tað, sum hansara grundstykki kemur at kosta byggibúgvið.
Eftir at allar útreiðslur, sum standast av byggibúgvingini, eru goldnar, og hvør limur hevur fingið skeyti uppá sítt grundstykki, ábyrgjast limirnir ikki persónliga fyri skyldur felagsins, men einans við limagjøldum.
3. Nevndin
§5
Felagið verður stýrt av eini 5-mannanevnd, sum verður vald á aðalfundi.
Nevndin fær fulltrú at fremja endamál felagsins og umboðar felagið úteftir.
Nevndin hevur fulltrú til vegna felagið og hvønn einstakan lim at undirskriva øll neyðug skjøl til fremjan av útstykkingini, herundir sáttmálar við arbeiðstakarar, veðsetingarskjøl og lániskjøl. Somuleiðis hevur nevndin heimild til at samráðast við og gera møguligar avtalur við kommununa og aðrar almennar stovnar til tess at fremja endamál felagsins.
§6
Tann í §5 umrødda nevndarfulltrú fer úr gildi, tá útstykkingin er liðug og allar útreiðslur í hesum sambandi goldnar, og hvør limur fingið skeyti uppá sítt grundstykki.
Eftir tað hevur nevndin til uppgávu at taka sær av øllum felagsáhugamálum limanna.
Um tað, sum gerst á nevndarfundi, verður frágreiðing skrivað í fundarbókina.
§7
Nevndin skipar seg sjálv við formanni, næstformanni, skrivara og kassameistara. Nevndarformaðurin og nevndarlimirnir fáa samsýning fyri arbeiði sítt. Samsýningarnar verða um neyðugt at ásetast av kommununi.
4. Aðalfundurin
§8
Aðalfundurin er hægsti myndugleiki felagsins.
Einans á aðalfundinum kunnu viðtøkurnar verða broyttar ella felagið tikið av.
§9
Aðalfundurin verður hildin í 2. ársfjórðingi við hesi skrá:
- Val av orðstýrara.
- Frágreiðing um virki felagsins í farna ári.
- Framløga til góðkenningar av ársroknskapi við grannskoðaraátekning.
- Mál til viðgerðar.
- Val av nevndarlimum. Nevndarskeiðið er 2 ár og standa tveir, ávikavist tríggir limir fyri vali hvørt ár.
- Ásetan av limagjaldi.
- Val av undirnevnd/um. Tríggir limir manna hvørja nevnd og skeiðið er 1 ár.
- Val av grannskoðara.
- Ymiskt
Eykaaðalfundur verður hildin, tá nevndin heldur tørv vera á tí, ella tá í minsta lagi ¼ av limunum krevja tað.
Aðalfundurin verður hildin í Tórshavnar Kommunu og lýstur 8 dagar undan fundin. Mál til viðgerðar á aðalfundinum skulu verða nevndini í hondum 5 dagar áðrenn aðalfundin.
Rætt til at møta á fundi hava limir felagsins.
Allar avgerðir verða tiknar við vanligum atkvøðumeiriluta. Hvørt stykkið hevur eina atkvøðu.
Til at samtykkja broytingar í viðtøkunum ella avtøku av felagnum krevst tó, at í minsta lagi helmingurin av limunum eru á fundi, og at meirilutin av teimum, ið eru á fundi, greiða atkvøðu fyri.
Er minni enn helmingurin av limunum á fundinum, men verður uppskotið viðtikið av teimum, sum vóru á fundi, verður eykaaðalfundur hildin, og á hesum fundi kann uppskotið verða viðtikið, uttan mun til, hvussu nógvir limir eru á fundinum.
Felagið kann tó ikki verða tikið av, fyrrenn útstykkingin er liðug, allar útreiðslur goldnar, og hvør limur fingið sítt skeyti (smb. §4).
Um tað, sum gerst á aðalfundi, verður frágreiðing skrivað í fundarbókina. Á fyrsta nevndarfundinum eftir aðalfundin verður ein arbeiðsætlan og arbeiðsbýti fyri nevndina og undirnevndirnar.
5. Hvussu felagið verður bundið
§10
Felagið verður bundið av formanninum og tveimum nevndarlimum.
Avgerðir, ið føra við sær fíggjarliga ábyrgd fyri felagið ella teir einstøku limirnar, t.v.s. útreiðslur yvir 50.000 kr. krevja umframt undirskrift av øllum nevndarlimunum, at limirnir fáa møguleika at gera sína ávirkan galdandi á aðalfundi ella eykaaðalfundi.


text:
Nevndin hjá 3F sjómonnunum ávara í opnum skrivi til stjórnina og fólkatingið ímóti at víðka lógina um donsku altjóða skipaskrásetingina til eisini at umfata frálandsskip. Nevndin tók í gjár dygga frástøðu frá uppskotinum hjá stjórnini um Discount skráseting fyr donsk
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text: Bretsku Matthew O’Connor og James Parrack hildu at tað vóru verri enn so nóg nógvir ‘heitt-veðurs’ venjingardeplar í Evropa, og stovnaðu tí sín egna á Mallorca, kallaður “The Blue Water Elite Swim Training Centre (BEST Centre)“. Hann hevur verið opin síðani juli í 2009, og hevur síðani hevur longu havt vitjan av liðum úr 10 londum, ið hava notið “the ideal conditions to train and relax in a pure swimming environment”. Har er 50 metrar hylur við 10 geilum, bygdur av Astral sum eisini leverar hyljar til heimsmeistarastevnur hjá FINA. Vindeygu til at filma svimjararnar undir vatni, møguleiki at stytta til 25 metrar hyl, allastaðni 2 metra dýpi, 27 gradir heitt vatn árið runt, “Drag ‘n’ fly resistance machines”, og ríkiligt av beinplátum og pullboys at lána. Eitt “Shark Eye” undirvatnskamera at lána, eitt “swim specific” venjingarhøli, kaffi og ókeypis tráðleyst internet.


text:
Menniskjað byrjaði at hátíðarhalda føðingardagar í 1536. Tað vóru protestantarnir sum funnu uppá føðingardagin og áðrenn helt man, tað sum bleiv kallað navnadag. (ja, eg havi googla tað) Tá í tíðini, gjørdi man ikki so nógv burturúr, sum nú. Men... Continue reading →
Amsterdam var amazing! Nú helt eg at eg skuldi koma við einari update, eftirsum tit hoyrdu eitt sindur um busstúrin til Amsterdam. Vit vóru í Amsterdam umleið kl.22. Og hvat? vit vóru nóg illa komin úr bussinum, tá man merkti... Continue reading →
Nú bleiv endiliga (omg longu) páskaferia! Tíðin flýgur avstað tá man hevur tað gott. Áðrenn man veit av, er tad summar. Ofta haldi eg at man, altíð sær framm til tíðspunkt, sum man gleðir seg til, soleiðis at man ofta... Continue reading →
Eg fái ikki hendan sangin úr høvdinum!! Eg rendi meg í handan sangin í dag, tá eg lá og gjørdi búkøvilsir í fitnessworld. (Heldugt at eg líka kundi tveita handan setningin inn ímillum her haha…). Sangurin fekk meg at hugsa um,... Continue reading →
Vit fluttu inn í úbúðina hjá okkum í oktobur 2015. Um tad tíðina, sá eg hetta fitta borðið og stólarnar á DBA.dk. Tad var so bíligt, at eg hugsaði at hatta var fínt hjá okkum at hava, fyri fyrst. Men... Continue reading →
Hey fittu damir! Í 2010 gekk eg á tekniska skúla í Tórshavn, og fekk prógv sum make-up artist og stylecoach. Hetta kennist sum ein øld síðani, men okkurt situr eftir í minninum. Eg haldi so avgjørt, at tad var har... Continue reading →
Árid runt, ganga vit og hugsa um at halda linjuna. Og um vit so eina løtu ikki hugsa um tad, so verða vit bombaðar við tí á netinum, frá vinkonum, familju osf. Fyri mær tykist tað næstan sum tað bara... Continue reading →
Åhh nooooy! Ikki beint nú.. eg havi hvørki hug ella tíð til at blíva sjúk, beint nú. Sjeikurin var sjúkur í síðstu viku, og nú bleiv tad mín túrur.. Wuhuu! Ofta hugsar man, “Áhh tad hevði verið lekkurt at ligið... Continue reading →
Yayyyyy! hygg hvat eg fann! Eg elski at verda á loppumarkna og nú eg búgvi í Aarhus, er nokk at velja ímillum. Umleið annaðhvønn mána, er tann besti marknadurin á Godsbananum, sum liggur tætt vid hjá okkum. Her komi eg... Continue reading →
Nú er tað ikki so langt síðani, at sjeikurinog eg fluttu inn í nyggja íbúð. Nakað eg skjótt fann útav, er at tað er dyrt at keypa innbúgv. Tískil havi eg fingið ein hug til at skapa mest møguligt sjálv.... Continue reading →


text:
Porkeris skúli 2017/2018
Søkt verður eftir námsfrøðiligum stuðli til skúlaárið 2017/2018 til næmingar við serligum tørvi.
Starvið hevur lønarbrotið 0,3
Fyrimunir hevur umsøkjari við royndum og viðkomandi útbúgving.
Løn sambært sáttmála millum Føroya Pedagogfelag og Fíggjarmálaráðið.
Vit vænta, at tú ert fyrikomandi, opin fyri samstarvi við bæði leiðslu, lærarar, næmingar og foreldur.
Nærri fæst at vita um starvið við at venda sær til skúlaleiðaran Mannbjørn Olsen, 262864
Umsókn við avriti av prógvi, cv og møguligum viðmælum skulu sendast til Mannbjørn Olsen,
Bakkafløttur 10, Porkeri ella á mail: mannbjoern.olsen@skulin.fo
Umsóknarfreistin er mánadagin 21. august 2017 kl 12.00


text:
Hjá P/F Svend Krosstein kanst tú keypa rør og fittings, sum eisini kunnu brúkast til at gera alskyns møblar, lampur og aðrar brúkslutir.
Vit hava savnað nøkur hugskot á netinum, sum ein lættliga kann gera sjálvur. Tað riggar ofta best, um ein nýtir okkurt gamalt tilfar saman við, sum hugskotini eisini bera boð um.
1. Hill úr gomlum fjalum
2. Klædnarekkja
3. Loftlampa
4. Sjónvarpsborð
5. Borð, bonk og krakkar
6. Song
7. Sofa við luftmadrassu
Allir hesir lutir eru gjørdir við at nýta Kee Klamp fittings og galvaniserað rør. Fyri at fáa eitt annað look kanst tú eisini mála rørini og fittings.
Síggj okkara vøruyvirlit yvir Kee Klamp
Á netinum eru mong onnur hugskot at finna. Googla orðini “kee klamp diy” og tú sært eina rúgvu av hugskotum.


text:
5 nýggj bólkamet í bólki 2 vórðu sett í SmáUnglingaMeistarakappingini í Klaksvík seinasta vikuskiftið.
Meteigarin er ungi evnaríki svimjarin Alvi Hjelm f. 96 og svimur hann fyri Ægir.
Nýggju metini hann setti vóru í:
- 50 frí 00.31.92
- 100 frí 01.09.68
- 50 rygg 00.38.18
- 100 bringa 01.37.53
- 100 blandað 01.25.37
Tað má sigast at hesin er eitt gott talent, so er bara at vóna at tað eru nógv ár í honum eftir
og at vit viðurkenna hendan drongin og øll hini talentini sum vórðu at síggja í Klaksvík
Tey eru ikki so fá, tað vórðu børn frá VS-TS-HS-Flot-Reka-Skeggum-FS-Ægir


text:
Hvirlan hevur, síðan felagið bleiv stovna í 2008, verði umboðað á Stórmót ÍR, sum er stórsta innandurakappingini í Íslandi. Tórur hevur verði við nærum øll árini, og hevur støðugt tikið seg fram í øllum greinum. Í sprint hevur framgongdin verði so mikið stór, at har hann fyri fáðum árum síðan ikki ikki kom nærhendis eini finalu, fór hann í dag heim við silvurmerkinum hjá teimum vaksnu á 60 m teininun.
Tað lá ikki í kortunum at Tórur skuldi koma á pallin, tí undan kappingini var hann styrkismettur sum nummar 15 av teimum 34 luttakandi. Í startinum blivu fetini nakrar centimetrar ov long, og gjørdi tað at Tórur spenti eitt sindur upp. Hann vann tó ein sera tættan riðil, har 0,03 sek skiltu teir fýra fremstu. Tíðin hjá Tórur gjørdist 7,14 sek. Harvið strikaði hann føroyska metið hjá Ása Mikkelsen á teininum. Hetta var eisini 0,19 sek skjótari enn Tórur hevði runnið teinin áður.
Tíðin hjá Tórur var næstskjótasta tíðin innleiðandi, og tí fekk hann pláss í A-finaluni, sum skuldi rennast góðan tíma seinni. Her skuldi meir ferð á um hann skuldi halda seg milllum teir fremstu. Tí var arbeitt við at optimera startin. Tað riggaði stak væl, tí hsaferð kom hann betur avstað, og var minni uppspentur tá hann rann. Úrslitið gjørdist at tíma gamla metið bleiv strika. Nýggja føroyska metið er 7,09 sek. Tórur endaði 0,02 sek frá gullinum, men kann fara heim við einum óvantaðum silvurmerkið. Tá kann so havast í huga at Tórur fyrst og fremst er trýstøkkari.


text:
Ingi Samuelsen
12.06.2018 - 14:20
Tíðindi > Samfelag & Politikkur > Landspolitikkur
Aksel V. Johannessen, løgmaður, Kim Kielsen, formaður fyri grønlendska landsstýrið, Naalakkersuisut, og Lars Løkke Rasmussen, forsætisráðharri, hildu árliga ríkisfundin fyrrapartin í Føroyum.
Fundarstaðurin var lítli hjallurin Skerpi, sum í løtuni er staðsettur við Leynarvatn, har hann virkar sum móttøka fyri gestunum, sum koma at vitja virðisløntu matstovuna Koks, frammi við Gjónna.
Eftir fundin millum teir tríggjar, hildu teir leiðina yvir til smáttuna hjá gulu skótunum við Leynarvatn, har tíðindafundur varð hildin í túninum.
Eftir tíðindafundin var døgurði frammi við Gjónna. Lars Løkke og Kim Kielsen fóru av landinum aftur til Danmark við Atlantsflog seinnapartin


text:
Leonardo Dicaprio vann ein Oscar herfyri. It’s been a long time coming, sagt á góðum enskum. Eg haldi sjálvur, at av hansara Oscar nomineringum, er hetta kanska tann minst uppiborna. Tað er nú ikki lítið sagt, tá tað er Leonardo vit tosa um. Hann er í einum klassa fyri seg. Men eg haldi at hann skuldi vinna ein Oscar fyri the Wolf of Wall Street. TAÐ var ein leiklutur og filmur, ið var out of this world. Lat meg ikki klaga meir. Leonardo DiCaprio hevur ein Oscar. So nú kunnu vit øll sova gott.
Søgan
Àrið er 1883. Hugh Glass er veiðimaður. Hann fraktar skinn við øðrum veiðimonnum, tá teir verða álopnir av indiánarum. Fyri at náa heim, eru teir noyddir at goyma skinnini og fara eftir teimum aftur seinni. À leðini heim er Hugh so óheppin, at hann verður álopin av einari bjørn. John Fitzgerald lovar at bera løstaða mannin heim fyri eyka pening. Men tá teir eru einsamallir, letur hann Hugh liggja eftir. Sjálvt um Hugh ikki fær gingið, er hann so settur uppá at fáa sína hevnd, at hann spakuliga byrjar at grulva seg eftir John.
Samanumtøka
Man skuldi trúð at legendan um Hugh Glass var ein søgn, men hon er frá veruleikanum. Okkurt er lagt afturat søguni, fyri at gera hana meiri dramatiska. Men meginparturin passar. Hetta er nokk mest fysiski leikluturin, ið Leonardo Di Caprio hevur spælt. Dialogurin er minimalur og Hugh Glass tosar ikki nógv meir enn Mad Max Fury Road. Sum Leonardo altíð ger, er hann so dedikeraður til at vera Hugh Glass, at eg ivaðist ikki í at Leo var hann. Tað er nakað sum eg altíð fái burturúr filmum við Leonard DiCaprio. Hann spælir teir so væl, at tað følist sum hann eigur leiklutin.
The Revenant er ikki bara Leonardo, men eisini tær einastandandi myndirnar, ið leikstjórin Alejandro G. Iñárritu hevur upptikið. Produktiónin hevði nógvar avbjóðingar, tí filmurin bleiv bert upptikin í dagsljósi um veturin. Tað er ikki spart uppá harðskapin og filmurin er eisini ekstremt realistiskur. Tí eru nógvar av hendingunum óbehagiligar og vamlisligar. Hetta ger filmin góðan, men eisini nóg mettandi til bara at hyggja eftir eina ferð.
The Revenant fortelur eina ótrúliga, visuella søgu, ið heilt sikkurt hevur uppiborið tríggjar Oscars. Harímillum besta leiklut og besta leikstjóra.
Um tær dámdi hendan filmin, viðmæli eg:
Mad Max: Fury Road, the Good, the Bad and the Ugly, the Hateful Eight og Kill Bill


text:
Hví eru vit til
Krabbameinsfelagið varð stovna í 1979 undir navninum Føroya Felag móti Krabbameini. Stigtakarar vóru Lions felagið í Tórshavn eftir áheitan frá Lionsmanninum Bjarna og konu hansara Sannu Dahl Niclasen. Í 2009 fekk felagið nýggjan samleika og broytti navn til Krabbameinsfelagið.
Krabbameinsfelagið
• Ráðgevur, hjálpir og umboðar krabbameinssjúklingar og teirra avvarðandi
• upplýsir um krabbameinssjúkur og fyribyrging
• Stuðlar og upplýsir um gransking í krabbameini
Krabbameinsfelagið verður stýrt av eini 5-manna nevnd, samansett av læknum, sjúkrarøktarfrøðingum, fyrrverandi krabbameinssjúklingum og øðrum
Fá hjálp og vegleiðing
Krabbamein ber ofta við sær broytingar í familjuni, og kunnu hesar raka teg og tíni sera meint. Nýggjar og óvanligar støður taka seg upp, og tú hevur nógvar tankar og kenslur at stríðast við. Bæði tú og tíni avvarðandi kunnu kenna tykkum máttleys og einsamøll.
Krabbameinsfelagið ynskir at skapa vón, ljós og lívsmót, tá fólk koma í ta truplu støðu at hava fingið staðfest krabbamein. Vit vilja vísa á lívsglottar og fáa hesar at víðkast mest møguliga.
Tveir ráðgevandi sjúkrarøktarfrøðingar við drúgvum royndum innan krabbameinsøkið starvast dagliga á okkara ráðgevingarstovu. Tær vegleiða, hava telefonviðtalu, bjóða tær persónliga samtalu á ráðgevingarstovuni ella heima, um ynski er um tað eins og samtalu við familju og avvarðandi. Tætt og gott samband er við bæði sjúkrahús, Heimatænastuna, Hvíldarheimið og aðrar stovnar í og uttan fyri Føroyar.
Tilboð til tín og familjuna
Krabbameinsfelagið bjóðar bæði tær, ið er ella hevur verið sjúk/ur av krabbameini, og tínum avvarðandi eina røð av tilboðum, eitt nú:
• Persónligar samrøður
• Familjusamrøður
• Rørslutiltøk
• Onnur tiltøk, eitt nú hugnaløtur, opið hús o.a.
• Ymiskar samrøðubólkar
Í samrøðubólkum, sum ráðgevar hjá felagnum standa fyri, hittir tú onnur í somu støðu sum tú. Endamálið er at stuðla hvør øðrum, býta tankar og kenslur og í trúnaði práta um tað, ið er tungt at bera einsamallur/eisamøll. Tú verður partur av einum bólki, har fólk lurta og skilja tína støðu. Skipað verður fyri felags tiltøkum eftir tørvi. Hevur tú eitt ynski um eitt hvørt tiltak, ert tú vælkomin at seta teg í samband við okkum.
Umvegis ráðgevingarstovuna ber eisini til at koma í samband við tey, ið sjálvboðin hava skipa seg í bólkarnar hjá Krabbameinsfelagnum:
• Bót Til Bata: Bólkur fyri kvinnur, sum hava ella hava havt krabbamein í brósti.
• Stomibólkurin: Bólkur fyri fólk, sum hava fingið lagt bløðru ella tarm út á síðuna og fólk við bekken-reservoir.
• Foreldrabólkurin: Bólkur fyri foreldur, hvørs barn hevur ella hevur havt krabbamein.
• Móðurmerkjabólkurin: Bólkur fyri tey, ið hava ella hava havt móðurmerkjakrabbamein.
• Undirlívsbólkurin: Bólkur fyri kvinnur, ið hava ella hava havt krabbamein í undirlívi.
• Prostatabólkurin: Bólkur fyri menn, ið hava ella hava havt krabbamein í bløðruhálskertli.
• Lip- og lymfødembólkurin: Bólkur fyri fólk við lipødem og lymfødem.
• Seinfylgjubólkurin: Bólkur fyri fólk við seinfylgjum eftir sjúku og viðgerð av krabbameini.
Spennandi skeið, fyrilestrar og ráðstevnur
Krabbameinsfelagið skipar regluliga fyri ráðstevnum, fyrilestrum, skeiðum, evnisdøgm og øðrum fyri sjúklingum, avvarðandi, starvsfólki og øðrum. Øll tiltøk verða vanliga kunngjørd á okkara heimasíðu.
Hjálp frá sosialráðgeva
Tørvar tær hjálp frá sosialráðgeva, ert tú vælkomin at venda tær til ráðgevingarstovuna.
Søk um fíggjarligan stuðul
Øll, ið eru rakt av krabbameini kunnu fáa fíggjarligan stuðul úr Hjálpargrunninum hjá felagnum, um peningur er tøkur í grunninum. Stuðulin verður veittur eina ferð til fólk, ið eru fastbúgvandi í Føroyum og sum hava verið í viðgerð seinastu tvey árini. Umsóknarbløð fáast við at venda sær til ráðgevingarstovuna ella á okkara heimasíðu.


text:
Sverri Egholm
20.10.2017 - 16:47
Tíðindi > Lóg & Landaskil > Dómstólar og rættarmál
Í næstu viku fer Eystari landsrættur undir málið um kommunulæknan, sum fyrr í ár í Føroya rætti varð dømdur fyri at hava seg gjørt seg kynsliga inn á níggju kvinnur.
Tað veit Kringvarpið í dag.
Eystari landsrættur hevur sett fimm dagar av til sakarmálið.
Eftir ætlan skuldi málið viðgerast í august mánaði, men av tí, at kommunulæknin hevur fingið sær nýggjan sakførara, so varð málið útsett. Verjin vildi hava málið kannað nærri, skrivar kvf.fo.
Í Føroya rætti varð kommunulæknin dømdur hálvt annað ára fongsulsrevsing, men hann valdi at kæra dómin.
Sakarmálið byrjar mikudagin í næstu viku.


text:
87 ára gamalt kaðalskip í langferð
Danska kaðalskipið Henry P. Lading er farið úr Kalundborg við kós móti Senegal, har tað skal leggja tvær ferðir 3400 metrar long rør út á havbotnin. Sleipibáturin Bauge togar tann 87 ára gamla prámin longu leiðina til Afrika. Ferðin fer væntandi at taka tríggjar vikur.
”Tey bæði rørini skulu leggjast úr landi og út til eina frálands støð í landsynning úr Dakar í Senegal, har eitt stórt taðingarvirki liggur. Annað rørið skal brúkast til innflutning av ammoniakki, meðan hitt skal brúkast til flutning av fosforsýru, sum síðani skal útflytast”, sigur Kell Thyssen, stjóri fyri altjóða verkætlanum hjá J.D. Contractor, sum eigur kaðalskipið, við TV Kalundborg.
Hetta er ikki fyrstu ferð, kaðalskipið er í Senegal. Rørini, sum nýggju rørini skulu avloysa, legði H.P. Lading í 1983.
Søgan hjá kaðalskipinum gongur heilt aftur til 1930, tá tað varð bygt sum tangaskip í Onglandi undir navninum Peter Hurll.
Í 1948 varð tað umdoypt til Esso København og varð í 1963 sent til upphøggingar. Men partar av skipinum sluppu undan skeribrennarunum og endurreistust sum kaðalleggjarin Henry P Lading, sum J.D. Contractor hevur átt síðani ár 2000.
Gamlan dáman er ikki óvon við langar ferðir. Umframt í Senegal hevur H.P. Lading áður gjørt uppgávur í Kanada, Kosta Rica, India og Íslandi,
Kelda: maritimedanmark.dk


text:
27. jun 2007, 20:50
Unglingarnir hjá NSÍ hava í kvøld vunnið steypafinaluna ímóti KÍ 2-1
NSÍ er steypavinnari 2007 í unglingadeildini. Tað er greitt eftir finaluna, sum var í Leirvík í kvøld. NSÍ vann 2-1 á KÍ, eftir at tað í hálvleikinum stóð 1-1.
Klæmint A. Olsen legði NSÍ framum, og Kristoffur Jacobsen javnaði fyri KÍ í 1. hálvleiki.
Miðskeiðis í 2. hálvleiki skoraði miðvallarin hjá NSÍ Jann Martin Mortensen sigursmálið.
Karl Vidtfeldt og Niclas Davidsen handaðu fyri FSF steyp og gullkrónur til NSÍ og silvurkrónur til KÍ.
© Jóannes Hansen - Sosialurin